title: Parchim (piirikunta)

text: Parchim on entinen piirikunta, joka sijaitsi Mecklenburg-Etu-Pommerin osavaltiossa Pohjois-Saksassa. Parchim sijaitsi osavaltion lounaisosassa, ja rajautui idässä Güstrowin ja Müritzin piirikuntiin, etelässä Prignitzin piirikuntaan Brandenburgin osavaltiossa, lännessä Ludwiglustin piirikuntaan ja luoteessa Schwerinin piirittömään kaupunkiin. Piirikunnan pääkaupunki oli Parchim.


title: Parchim (piirikunta)

text: Piirikunta lakkautettiin vuonna 2011, ja sen alue kuuluu nykyiseen Ludwigslust-Parchimin piirikuntaan.


title: Kaisa Neimala

text: Kaisa Neimala on suomalainen äidinkielen ja kirjallisuuden opettaja, kirjallisuuskriitikko sekä kirjailija. Hän on kirjoittanut kirja-arvosteluja sekä kolumneja muun muassa Suomen Kuvalehteen, Parnassoon ja Etelä-Saimaahan.


title: Kaisa Neimala

text: Neimala on asunut suurimman osan elämästään Imatralla. Opetustyöstä hän jäi eläkkeelle vuonna 1998 Vuoksenniskan yhteiskoulusta.


title: Kaisa Neimala

text: Neimala on kirjoittanut Jarmo Papinniemen kanssa teokset "Lukukirja – Kirja kirjoista" (2008) ja "Aloittamisen taito" (2011).


title: Niko Kallela

text: Niko Kallela (s. 2. heinäkuuta 1991 Tampere) on suomalainen entinen jääkiekkoilija. Hän oli pelipaikaltaan laitahyökkääjä ja laukoi oikealta. Kallela pelasi kaksi SM-liigaottelua Kalevan Pallossa kaudella 2010–2011. Juniorivuosiensa jälkeen hän pelasi kaksi kautta alemmissa sarjoissa. Nykyään Kallela toimii KalPan C-nuorten apuvalmentajana.


title: Niko Kallela

text: Kallela pelasi varhaisemmat juniorivuotensa Nivala Cowboysissa, Ylivieskan Jääkarhuissa sekä Raahe-Kiekossa. Hän oli kaudella 2006–2007 Raahe-Kiekossa pelatessaan koko C-nuorten I-divisioonan runkosarjan paras maalintekijä ja seitsemänneksi paras pistemies tehoilla 21+10=31. Kallela voitti myös joukkueen sisäisen maalipörssin sekä runkosarjassa että karsintasarjassa, ensimmäisenä mainitussa myös joukkueen sisäisen pistepörssin.


title: Niko Kallela

text: Kauden 2007–2008 Kallela pelasi Oulun Kärppien B-nuorissa ja hän siirtyi sieltä seuraavaksi kaudeksi 2008–2009 Kalevan Palloon. Kallela oli tehoilla 14+15=29 KalPan B-nuorten paras maalintekijä sekä toiseksi paras pistemies. Kaudella 2009–2010 hän oli Petteri Rasin kanssa KalPan A-nuorten toiseksi paras pistemies tehoilla 16+19=35.


title: Niko Kallela

text: Kallela nostettiin kaudeksi 2010–2011 KalPan SM-liigarinkiin. Hän pelasi ensimmäisen liigaottelunsa 25. marraskuuta 2010 vieraissa Pelicansia vastaan. Kallela sai ottelussa jääaikaa 4.46 minuuttia ja hän keräsi kaksi jäähyminuuttia. SM-liigauransa toisessa ottelussa 27. marraskuuta 2010 JYPiä vastaan Kallela merkittiin ykkösketjuun Janne Laakkosen ja Tommi Miettisen viereen, mutta hänen jääaikansa jäi lopulta 5.03:een minuuttiin. Kauden aikana Kallela pelasi kaksi Mestis-ottelua alle 20-vuotiaiden maajoukkueessa.


title: Niko Kallela

text: Kaudella 2011–2012 Kallela toimi KalPan A-nuorten kapteenina ja oli tehoilla 16+26=42 joukkueen kolmanneksi paras pistemies. Kaudeksi 2012–2013 hän siirtyi Mestis-joukkue Savonlinnan Pallokerhoon, jossa tulokaskausi toi 47 runkosarjaottelussa tehot 10+11=21. Kesken kauden 2013–2014, joulukuussa 2013 Kallela jätti joukkueen ja palasi Kuopioon suorittamaan opintonsa loppuun. Vuoden 2014 vaihteessa hän siirtyi pelaamaan III-divisioonajoukkue Suonenjoen Kiekko-Karhujen riveihin. Kallela teki siellä seitsemässä runkosarjaottelussa jopa 5.43 pistekeskiarvolla ottelua kohden tehot 23+15=38 ja oli SuKiKan paras maalintekijä. Hän voitti joukkueen sisäisen piste-, maali- ja syöttöpörssin pudotuspeleissä tehoilla 3+5=8 sekä II-divisioonan karsinnoissa tehoilla 12+13=25, jolloin Kallela voitti koko karsintojen pistepörssin. SuKiKa jäi kuitenkin ilman sarjanousua. Kallela lopetti pelaajauransa kevääseen 2014.


title: Niko Kallela

text: Kaudeksi 2015–2016 Kallela nimettiin KalPan C-nuorten apuvalmentajaksi.


title: Niko Kallela

text: Kallelan pikkuveli Toni pelaa Tanskan Metal Ligaenin Herning Blue Foxissa. Veljesten isä Martti Kallela pelasi omalla urallaan SM-sarjaa Oulun Kärpissä ja Rauman Lukossa 1960- ja 70-luvuilla.


title: Olin Sewall Pettingill, Jr.

text: Olin Sewall Pettingill, Jr. (30. lokakuuta 1907 Belgrade, Maine – 11. joulukuuta 2001 Bedford, Texas) oli yhdysvaltalainen lintutieteilijä.


title: Olin Sewall Pettingill, Jr.

text: Sewall Pettingillin vanhemmat olivat tohtori Olin Sewall Pettingill ja Marion Groves. Hän opiskeli Bowdoin Collegessa syksystä 1926 alkaen, ja biologiaa Cornellin yliopistossa syksystä 1930 lähtien. Cornellissa hän väitteli filosofian tohtoriksi Arthur A. Allenin ohjauksessa 1933. Väitöksen aiheena oli amerikanlehtokurppa ("Scolopax minor"). Seuraavat kolme vuotta Pettingill opetti kolmessa eri oppilaitoksessa


title: Olin Sewall Pettingill, Jr.

text: Vuonna 1932 Pettingill avioitui nuoruudenrakkautensa Eleanorin kanssa ja heille syntyi ainakin kaksi tytärtä. Eleanor kuoli syöpään 1977. Pettingill avioitui Josephine Dawsonin kanssa 1985, ja 1987 he muuttivat Texasiin.


title: Olin Sewall Pettingill, Jr.

text: Vuonna 1936 Pettingill sai opettajan viran Carleton Collegesta Minnesotan Northfieldistä. Siellä hän opetti lintutiedettä, hyönteistiedettä ja vertaileva anatomiaa vuoteen 1953 saakka. Vuonna 1939 hän julkaisi kirjansa "Ornithology in Laboratory and Field", josta tuli yhdysvaltalaisten collegejen käytetyin ja yleisin lintutieteen oppikirja, ja jonka vuonna 1985 otettu viides painos on yhä paikoin käytössä oppikirjana. Ensimmäisen lintupaikkaoppaansa "A Guide to Finding Birds East of the Mississippi" hän julkaisi 1951, ja toisen " A Guide to Finding Birds West of the Mississippi" 1953. Hän oli yksi kirjoittajista teoksissa "Enjoying Maine Birds" (1960), "Enjoying Birds in Upstate New York" (1963), ja "Enjoying Birds Around New York City" (1966).


title: Olin Sewall Pettingill, Jr.

text: Pettingill toimi Audubon Magazinen aluetoimittajana 1957–1968, ja oli päätoimittaja teoksessa "The Audubon Illustrated Handbook of American Birds" (1968). "Biological Abstracts" -sarjaan hän toimitti lintuartikkelit 1942–1953 ja kirja-arvosteluja "The Wilson Bulletiniin" 1959–1969.


title: Olin Sewall Pettingill, Jr.

text: Lähdettyään Carleton Collegesta Pettingill luennoi, valokuvasi ja teki elokuvia. Hän toimi Cornell Laboratory of Ornithologyn johtajana 13 vuotta, 1960–1973. Samaan aikaan hän oli National Audubon Societyn puheenjohtaja 19 vuotta, 1955–1974. Hän luennoi ympäri Yhdysvaltoja ja Kanadaa, sekä myös Länsi-Intiassa ja Isossa-Britanniassa. Hän johti Audubon-retkiä Galápagokselle ja Etelämantereelle. Pettingill teki useita dokumenttielokuvia linnuista, muun muassa pingviinien elämästä Falklandsaarilla Walt Disney -yhtiölle.


title: Olin Sewall Pettingill, Jr.

text: Pettingill liittyi American Ornithologists' Unioniin vuonna 1937 ja toimi yhdistyksen sihteerinä. Wilson Ornithological Societyssa hän toimi niin sihteerinä, varapuheenjohtajana kuin puheenjohtajanakin. Vuonna 1958 hän oli Yhdysvaltain edustaja 12. lintutieteen kongressissa Helsingissä, ja 1966 Oxfordissa.


title: Olin Sewall Pettingill, Jr.

text: Vuonna 1974 Pettingill myi henkilökohtaisen lintukokoelmansa 2 253 nahkaa Delaware Museum of Natural Historylle, ja 500 nahkaa Kalamazoon luontokeskukselle.


title: Suomi talviolympialaisissa 1932

text: Suomi saavutti Lake Placidin talviolympialaisista 1932 kolme mitalia, yhden jokaista väriä. Kisojen mitalitilastossa Suomi sijoittui viidennelle tilalle. Suomen joukkue koostui seitsemästä miesurheilijasta, jotka kilpailivat kolmessa eri urheilumuodossa: maastohiihdossa, pikaluistelussa ja taitoluistelussa.


title: Meren urhoja

text: Meren urhoja ("Captains Courageous") on Victor Flemingin ohjaama yhdysvaltalainen elokuva vuodelta 1937. Elokuva perustuu samannimiseen Rudyard Kiplingin kirjaan. Spencer Tracy sai roolistaan parhaan miespääosan Oscar-palkinnon. Lisäksi elokuva oli ehdolla parhaan elokuvan, leikkauksen ja sovitetun käsikirjoituksen palkintojen saajaksi.


title: Meren urhoja

text: "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Meren urhoja

text: Elokuvassa Freddie Bartholomew näyttelee pilalle hemmoteltua poikaa Harvey Cheynea, joka putoaa mereen laivalta. Hänet pelastaa portugalilainen kalastaja Manuel Fidello, jota näyttelee Spencer Tracy. Harvey ei osoita kiitollisuutta pelastajalleen ja vaatii päästä välittömästi maihin. Hän joutuu kuitenkin olemaan laivalla kalastusmatkan loppuun saakka. Matkan aikana Harvey saa Manuelilta kasvatusta ja ohjausta, jota hän ei koskaan saanut omalta isältään ja hänestä kehittyy työtä arvostava nuorukainen.


title: Chris Johnson

text: Christopher Duan "Chris" Johnson (s. 23. syyskuuta 1985, Orlando, Florida) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelaa tällä hetkellä NFL-liigan Tennessee Titansissa.


title: Chris Johnson

text: Johnson on lyhyen ajan sisällä nostanut itsensä yhdeksi liigan parhaimmista pelaajista, josta osoituksena valinta NFL:n tähdistöotteluun Pro Bowliin hänen kahdella ensimmäisellä ammattilaiskaudellaan.


title: Chris Johnson

text: Itä-Carolinan yliopiston joukkuetta edustanut Johnson varattiin vuoden 2008 NFL:n varaustilaisuudessa ensimmäisellä kierroksella, 24. pelaajana. Tätä ennen hän oli vuotuisessa varattavien pelaajien vertailutilaisuudessa juossut 40 jaardin juoksussa jaetun ennätysajan 4.24 sekuntia.


title: Chris Johnson

text: Hyvin sujuneella tulokaskaudellaan Johnson valittiin NFL:n toiseksi parhaaksi tulokkaaksi toisen keskushyökkääjän, Minnesota Vikingsin Adrian Petersonin jälkeen, vaikka hän joutui jakamaan Titansin ykkösmiehen paikan yhdessä LenDale Whiten kanssa. Toisella kaudella Johnsonista tehtiin täysipainoinen aloittaja, ja tulokset olivat sen mukaisia. Hänestä tuli kuudes pelaaja liigan historiassa, joka on juossut yli 2000 jaardia. Johnson rikkoi myös Marshall Faulkin ennätyksen juostujen ja vastaanotettujen jaardien yhteismäärässä. Hänet valittiin kauden päätteksi myös NFL:n parhaaksi hyökkääväksi pelaajaksi.


title: Margret Altacher

text: Margret Altacher (s. 2. kesäkuuta 1986) on itävaltalainen alppihiihtäjä.


title: Margret Altacher

text: Altacher kilpaili ensimmäisen kerran alppihiihdon maailmancupissa St. Moritzin superalppiyhdistetyssä 19. joulukuuta 2008 sijoittuen 24:nneksi. Hänen paras maailmancup-sijoituksensa on kymmenes sija Val d'Isèren superalppiyhdistetyssä joulukuussa 2010 ja Altenmarkt-Zauchenseen supersuurpujottelussa tammikuussa 2011.


title: Norja talviolympialaisissa 1932

text: Norja saavutti Lake Placidin talviolympialaisista 1932 kymmenen mitalia, joista kolme oli kultaa, neljä hopeaa ja kolme pronssia. Kisojen mitalitilastossa Norja sijoittui toiseksi. Norjan joukkue koostui 19 urheilijasta, joista 18 oli miehiä ja yksi nainen.


title: Norja talviolympialaisissa 1932

text: Norjalaiset ottivat kolmoisvoiton yhdistetyssä hiihdossa ja mäkihypyssä.


title: Åke Granholm

text: Åke Leander Granholm (s. 19. maaliskuuta 1926 Helsinki – 7. lokakuuta 1981) oli suomalainen säveltäjä ja sanoittaja, jonka tunnetuimmat sävellykset ovat Katri Helenan laulama kappale "Maailman pihamaat" ja Johnnyn laulama kappale "Kissankellojen aikaan".


title: Utva Vrabac

text: UAV Vrabac on serbialainen Utva-lentokonetehtaan vuodesta 2008 alkaen valmistama miehittämätön tiedusteluilma-alus. Koneita on valmistettu yli 50 kappaletta.


title: Utva Vrabac

text: UAV painaa 5,5 kg ja sen siipien kärkiväli on 2,8 metriä. Voimalaitteena on 800 watin (0,8 kW) tehoinen litium-akkua käyttävä sähkömoottori, jolla alus lentää yhden tunnin 85 km/h nopeudella. Kantama on 10 km ja tyypillinen lentokorkeus 300-500 metriä. Sen hyötykuorman paino on 1,5 kg.


title: Gasa

text: Gasa on yksi Bhutanin 20 piirikunnasta (dzongkhag). Se sijaitsee maan pohjoisosassa.


title: Gasa

text: Gasan piirikunnan pinta-ala on 4185 neliökilometriä, ja pääkaupunki Gasa. Vuonna 2010 piirikunnassa oli 3400 asukasta. Se on Bhutanin piirikunnista pinta-alaltaan suurin ja väkiluvultaan pienin.


title: Gasa

text: Koko Gasan piirikunta kuuluu Jigme Dorjin kansallispuistoon. Alueella on kuumia lähteitä. Sen eläimistöön kuuluvat lumileopardi ja tiikeri. Piirikunnan harvoista asukkaista useimmat elävät puolipaimentolaisina, paimentaen jakkeja ja keräten lääkeyrttejä. Niiden liäski he saavat toimeentuloa omavaraisviljelystä ja metsätöistä.


title: Gasa

text: Gasassa sijaitseva Damjin kylä on 2-3 tunnin ajomatkan päässä Punakhasta, mutta, pääkaupunki Gasaan on sieltä vielä 4-6 tunnin kävelymatka. Gasan linnavuori eli dzong on rakennettu vuonna 1646.


title: Haa

text: Haa on yksi Bhutanin 20 piirikunnasta (dzongkhag). Se sijaitsee maan länsiosassa.


title: Haa

text: Haan piirikunnan pinta-ala on 1651 neliökilometriä, ja pääkaupunki Haa. Vuonna 2010 piirikunnassa oli 12 600 asukasta.


title: Haa

text: Haa sijaitsee Amo Chhu -joen laaksossa, joka oli aikoinaan tärkeä kauppareitti Tiibetin puolelle. Se sijaitsee yli 2500 metrin korkeudessa. Laaksossa viljellään vehnää, ohraa, hirssiä ja perunaa. Pohjoisosissa karjanhoito on tärkeä tulonlähde. Maasto on vaikeakulkuista ja vuoristoista, ja vain pieni osa sen pinta-alasta soveltuu maanvijelyyn. Metsät peittävät 78 prosenttia Haan piirikunnasta.


title: Reto Capadrutt

text: Reto Capadrutt (4. maaliskuuta 1912 Chur – 3. helmikuuta 1939 Cortina d'Ampezzo, Italia) oli sveitsiläinen rattikelkkailija ja olympiamitalisti.


title: Reto Capadrutt

text: Capadrutt voitti hopeaa Lake Placidin olympialaisissa 1932 kahden miehen kelkasta yhdessä itseään 30 vuotta vanhemman Oscar Geierin kanssa. Hän oli samoissa kisoissa myös maansa neljänneksi sijoittuneessa neljän miehen kelkan joukkueessa. Capadrutt voitti vuoden 1935 MM-kisoissa kultaa kahden ja pronssia neljän miehen kelkasta. Seuraavana vuonna hän sai olympiahopeaa neljän miehen kelkasta ja oli seitsemäs kahden miehen kilpailussa. Capadrutt voitti vuoden 1936 olympialaisten jälkeen vielä yhden arvokisamitalin, pronssia kahden miehen kelkasta Cortina d'Ampezzon MM-kisoista 1937. Hän menehtyi samassa paikassa kahta vuotta myöhemmin sattuneessa kelkkailuonnettomuudessa.


title: Lhuntse

text: Lhuntse on yksi Bhutanin 20 piirikunnasta (dzongkhag). Se sijaitsee maan koillisosassa.


title: Lhuntse

text: Lhuntsen piirikunnan pinta-ala on 2764 neliökilometriä, ja pääkaupunki Lhuntse. Vuonna 2010 piirikunnassa oli 16 500 asukasta.


title: Mongar

text: Mongar on yksi Bhutanin 20 piirikunnasta (dzongkhag). Se sijaitsee maan itäosassa.


title: Mongar

text: Mongarin piirikunnan pinta-ala on 1881 neliökilometriä, ja pääkaupunki Mongar. Vuonna 2010 piirikunnassa oli 40 700 asukasta.


title: Mongar

text: Mongarin dzong on rakennettu vuonna 1930, mutta se jatkaa bhutanilaista rakennusperinnettä, ja pysyy koossa ilman nauloja.


title: Paro

text: Paro on yksi Bhutanin 20 piirikunnasta (dzongkhag). Se sijaitsee maan luoteisosassa. Paron piirikunnan pinta-ala on 1 229 neliökilometriä, ja pääkaupunki Paro. Vuonna 2010 piirikunnassa oli 39 800 asukasta. Piirikunnassa sijaitsee maan ainoa kansainvälinen lentoasema, Paron lentoasema.


title: Paro

text: Paron laakso on Bhutanin hedelmällisimpiä. Se on myös luonnollinen reitti Tiibetiin, ja sitä pitkin ovat kulkeneet sekä kauppatavarat että valloittajat. Piirikunnan hallinto toimii Rinpungin dzongissa. Paron kaupunki Pa Chhu -joen varrella on perustettu vasta vuonna 1985.


title: Zhemgang

text: Zhemgang on yksi Bhutanin 20 piirikunnasta (dzongkhag). Se sijaitsee maan eteläosassa. Zhemgang on aiemmalta nimeltään Shemgang, ja aluetta on kutsuttu myös Khengiksi siellä puhuttavan khenpan murteen mukaan.


title: Zhemgang

text: Valtaosa piirikunnasta, noin 86 prosenttia, on metsien peitossa. Sen asukkaiden tyypillisiä elinkeinoja ovat maanviljely ja karjanhoito. Zhemhangin dzong on perustettu vuonna 1163, ja sen nykyiset rakennukset ovat 1600-luvulta.


title: Zhemgang

text: Zhemgangin piirikunnan pinta-ala on 2065 neliökilometriä, ja pääkaupunki Zhemgang. Vuonna 2010 piirikunnassa oli 20 100 asukasta.


title: PR-5 Wiewiór plus

text: SKNL PRz PR-5 Wiewiór plus on puolalainen miehittämätön ilma-alus, jonka kehitti Rzeszówin teknillinen yliopisto. Se tuli käyttöön tammikuussa 2006.


title: PR-5 Wiewiór plus

text:
Konetta edelsivät PR-1 Szpion, PR-2 Gacek, PR-3, PR-4 (SAE lifter) ja PR-5 Wiewiór, jotka kaikki olivat tiedustelulennokeita.
Koneessa on sähkömoottori ja se laskeutuu laskuvarjon varassa.


title: Tsirang

text: Tsirang on yksi Bhutanin 20 piirikunnasta (dzongkhag). Se sijaitsee maan keskiosassa.


title: Tsirang

text: Tsirangin piirikunnan pinta-ala on 614 neliökilometriä, ja pääkaupunki Damphu. Vuonna 2010 piirikunnassa oli 20 300 asukasta.


title: Trongsa

text: Trongsa on yksi Bhutanin 20 piirikunnasta (dzongkhag). Se sijaitsee maan keskiosassa.


title: Trongsa

text: Trongsan piirikunnan pinta-ala on 1 728 neliökilometriä, ja pääkaupunki Trongsa. Vuonna 2010 piirikunnassa oli 14 700 asukasta.


title: Samdrup Jongkhar

text: Samdrup Jongkhar on yksi Bhutanin 20 piirikunnasta (dzongkhag). Se sijaitsee maan kaakkoisosassa. Samdrup Jongkharin piirikunnan pinta-ala on 2 227 neliökilometriä, ja pääkaupunki Samdrup Jongkhar. Vuonna 2010 piirikunnassa oli 37 300 asukasta.


title: Neil Black

text: Neil Black OBE (28. toukokuuta 1932 Birmingham – 14. elokuuta 2016) oli englantilainen oboisti. Hän aloitti oboensoiton 11-vuotiaana ja oli 16-vuotiaana ensimmäisenä oboistina Ison-Britannian kansallisessa nuoriso-orkesterissa. Black valmistui historian oppiarvolla Oxfordista, mutta pääsi kolmen vuoden kuluttua (1959) Lontoon filharmoniseen orkesteriin soittamaan ensimmäistä oboeta. Hän työskenteli muiden muassa sellaisten kapellimestarien kuin Monteux’n ja Boultin kanssa.


title: Neil Black

text: Black toimi myös Academy of St. Martin in the Fieldsissä sekä kahdenkymmenen vuoden ajan Englannin kamariorkesterissa ja opetti Guildhall School of Music and Dramassa. Vuonna 1989 hänestä tuli Brittiläisen imperiumin ritarikunnan upseeri.


title: Neil Black

text: Blackin huomattavimpiin levytyksiin lukeutuvat levytykset Händelin oboesonaateista, Beethovenin ja Mozartin kvintetoista pianolle ja puhaltimille sekä Mozartin, Straussin ja Vaughan Williamsin oboekonsertoista.


title: Trashiyangste

text: Trashiyangste on yksi Bhutanin 20 piirikunnasta (dzongkhag). Se sijaitsee maan itäosassa.


title: Trashiyangste

text: Trashiyangsten piirikunnan pinta-ala on 1 382 neliökilometriä, ja pääkaupunkia kutsutaan Yangtseksi tai Trashiyangsteksi. Vuonna 2010 piirikunnassa oli 19 300 asukasta, joista noin 2700 asuu pääkaupungissa..


title: Trashiyangste

text: Trashiyangste sijaitsee Intian Arunachal Pradeshin osavaltion vastaisella rajalla. Sen kautta kulki aikoinaan tärkeä kauppareitti Bhutanin itä- ja länsiosien välillä. Pääkaupunki sijaitsee 1715 metrin korkeudella Kulon Chhu -joen varrella.


title: Trashigang

text: Trashigang on yksi Bhutanin 20 piirikunnasta (dzongkhag). Se sijaitsee maan itäisimmässä osassa.


title: Trashigang

text: Trashigangin piirikunnan pinta-ala on 2 188 neliökilometriä, ja pääkaupunki Trashigang. Vuonna 2010 piirikunnassa oli 52 500 asukasta.


title: Kosken Tl vaakuna

text: Kosken Tl vaakuna on Kosken Tl kunnan tunnus. Vaakunan aiheen kannustähti viittaa sekä Hevonlinnan, jossa on aikanaan ollut linnavarustus, että sinne johtavan Huovintien nimiin. Lohenpyrstökoro saa renkaan muistuttamaan vesimyllyn ratasta, joka yhdistää tunnuksen epäsuorasti myös kunnan nimeen.


title: Kosken Tl vaakuna

text: Vaakunan selitys kuuluu ”punaisessa kentässä kuusisakaraista kannustähteä ympäröivä rengas, jonka ulkoreuna on lohenpyrstökoroinen, molemmat hopeaa.” Vaakunan on suunnitellut Gustaf von Numers, ja Kosken Tl kunnanvaltuusto hyväksyi sen 13. kesäkuuta 1966. Sisäasiainministeriö vahvisti vaakunan käyttöön 21. syyskuuta samana vuonna.


title: Pemagatshel

text: Pemagatshel on yksi Bhutanin 20 piirikunnasta (dzongkhag). Se sijaitsee maan itäosassa.


title: Pemagatshel

text: Pemagatshelin piirikunnan pinta-ala on 499 neliökilometriä, ja pääkaupunki Pemagatshel. Vuonna 2010 piirikunnassa oli 23 800 asukasta, joista noin tuhat asui sen pääkaupungissa.


title: Michael Vick

text: Michael Dwayne Vick (s. 26. kesäkuuta 1980, Newport News, Virginia) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Vick oli ensimmäinen valinta NFL:n vuoden 2001 varaustilaisuudessa. Vick tunnetaan parhaiten pelinrakentajalle poikkeuksellisesta nopeudestaan, ja hän myös on yksi harvoista vasenkätisistä NFL-pelinrakentajista.


title: Michael Vick

text: Virginia Techin yliopistossa pelannut Vick oli maan parhaan yliopistopelaajan maineessa ennen vuoden 2001 varaustilaisuutta. Ensimmäista varausvuoroa halussa pitänyt San Diego Chargers oli sekä pelinrakentajan että keskushyökkääjän tarpeessa, ja vaihtoi vuoroa Vickin ensimmäisenä varanneen Atlanta Falconsin kanssa, saaden Atlantan viidennen varausvuoron, jolla joukkue varasi tulevan tähtijuoksijan LaDainian Tomlinsonin, lisäksi kolmannen kierroksen varauksen.


title: Michael Vick

text:
Atlantan aikoinaan Vick valittiin NFL:n tähdistöotteluun Pro Bowliin kaksi kertaa, kausilla 2002 sekä 2004. Vick pelasi myös Pro Bowlissa vuonna 2006.
Vick oli myös vuoden 2011 Pro Bowlissa ja valittiin kauden 2010-2011 Comeback -pelaajaksi.


title: Michael Vick

text: Joulukuussa 2007 Vick tuomittiin kahden vuoden ehdottomaan vankeusrangaistukseen laittoman koiratappeluringin ylläpitämisestä. Vapauduttuaan vuoden ja yhdeksän kuukauden jälkeen Vick oli vapaa palaamaan kentille, mutta Falcons ei halunnut ottaa häntä takaisin. Yksikään joukkue ei myöskään ollut halukas hankkimaan Vickiä vaihtokaupalla, joten Falcons vapautti hänet sopimuksestaan.


title: Michael Vick

text: Vickin uudeksi osoitteeksi tuli Philadelphia Eagles, jonka kanssa Vick teki yksivuotisen sopimuksen yhden vuoden optiolla. Eaglesissa hän aloitti varamiehenä Donovan McNabbin takana, mutta kauden 2009 päättyessä Eagles myi McNabbin divisioonavastustaja Washington Redskinsille. Näin ollen taistelu Eaglesin aloittajan paikasta jäi Vickin ja edellisen vuoden kolmannen pelinrakentajan Kevin Kolbin väliseksi.


title: Michael Vick

text: Kauden 2010 ensimmäisessä ottelussa Green Bay Packersia vastaan Eaglesin pelinrakentajana aloitti Kevin Kolb, mutta tämän saatua hieman ennen puoliaikaa aivotärähdyksen, kentälle asettui Vick. Hänen erinomaisten esitystensä ansiosta Eaglesin päävalmentaja Andy Reid nimesi 21. syyskuuta Vickin Eaglesin aloittavaksi pelinrakentajaksi loppukaudelle, vaikka Kolb aloittikin yhdessä ottelussa Vickin oltua sivussa kylkivamman vuoksi.


title: Michael Vick

text: Vick allekirjoitti yksivuotisen ja viiden miljoonan dollarin arvoisen sopimuksen Jetsien kanssa 21. maaliskuuta 2014.


title: Michael Vick

text: Vick allekirjoitti kaksivuotisen sopimuksen Pittsburgh Steelersin Kanssa elokuussa vuonna 2015. Steelersissä hän tosin on vain varapelinrakentaja, mutta hän tosin aloitti kolme ottelua, kun Ben Roethlisberger loukkaantui, mutta kolmannessa aloituksessaan hän sai aivotärähdyksen ja Landry Jones tuli kentälle.


title: Michael Vick

text: Vick esiintyi EA Sportsin suositun Madden NFL-pelisarjan vuoden 2004 version kannessa.


title: Fabulous Disaster

text: Fabulous Disaster on yhdysvaltalaisen thrash metal -yhtye Exoduksen kolmas studioalbumi, joka on julkaistu vuonna 1988.


title: Punakha (piirikunta)

text: Punakha on yksi Bhutanin 20 piirikunnasta (dzongkhag). Se sijaitsee maan pohjoisosassa. Punakhan piirikunnan pinta-ala on 922 neliökilometriä, ja pääkaupunki Punakha. Vuonna 2010 piirikunnassa oli 25 700 asukasta, joista noin 2300 asui sen pääkaupungissa.


title: Punakha (piirikunta)

text: Punakha sijaitsee lähempänä merenpintaa kuin monet muut Bhutanin piirikunnat, vain noin 1 250 metriä merenpinnasta. Sen ilmasto on subtrooppinen, siellä kasvaa kaktuksia, mandariineja ja banaaneita, ja useimmista viljoista saadaan kaksi satoa vuodessa. Punakhan dzong oli aiemmin Bhutanin talvipääkaupunki, ja hovi siirtyy sinne edelleen talvikuukausiksi maan varsinaisesta pääkaupungista Thimphusta, joka sijaitsee ylempänä vuoristossa. Varsinainen piirikunnan pääkaupunki on kuitenkin siirretty jonkun matkan päähän vanhasta linnavuoresta.


title: Thimphu (piirikunta)

text: Punakha on yksi Bhutanin 20 piirikunnasta (dzongkhag). Se sijaitsee maan luoteisosassa. Thimphun piirikunnan pinta-ala on 1 843 neliökilometriä, ja pääkaupunki Thimphu. Vuonna 2010 piirikunnassa oli 104 200 asukasta.


title: Savoia-Marchetti SM.79

text: Savoia-Marchetti SM.79 "Sparviero" (varpushaukka) oli kolmimoottorinen, puu- ja metallirakenteinen italialainen pommikone toisessa maailmansodassa. Alun perin kone suunniteltiin nopeaksi matkustajalentokoneeksi, ja sitä pidettiin jonkin aikaa maailman nopeimpana keskiraskaana pommikoneena. Konetyypin huippunopeus oli 430 km/h. SM.79 tuli palvelukseen Espanjan sisällissodassa ja oli sodan kuluessa käytössä kaikilla rintamilla. Se tuli tunnetuksi ja saavutti useita onnistumisia erityisesti torpedopommittajana Välimerellä. Se oli helppo tunnistaa omalaatuisen muotonsa takia. Miehistö antoi koneelle lempinimen "Gobbo Maledetto" ("kirottu kyttyräselkä"). SM.79 oli eniten valmistettu italialainen pommikone toisessa maailmansodassa. Niitä rakennettiin 1 300 kappaletta, ja konetyyppi pysyi käytössä Italiassa vuoteen 1952 saakka.


title: Trevor Donovan

text: Trevor Donovan (s. 11. lokakuuta 1978 Mammoth Lake, Kalifornia, syntymänimeltään Trevor Donovan Neubauer) on yhdysvaltalainen näyttelijä. Donovanilla oli lyhyt rooli amerikkalaisessa saippuasarjassa "Päivien viemää". Vuonna 2009 hänellä oli pienempi rooli scifielokuvassa "Surrogates – sijaisrobotit". Trevor Donovan kiinnittyi sarjaan "90210", joka on 90-luvun "Beverly Hills 90210" -sarjan uudempi versio, Teddy Montgomeryn rooliin 8. syyskuuta 2009. Sarjan kolmannella kaudella roolihahmo Teddy tajuaa olevansa homoseksuaali.


title: Ton Koopman

text: Ton Koopman (s. 12. lokakuuta 1944 Zwolle) on kapellimestari, cembalisti ja urkuri. Hän johtaa omaa Amsterdamin barokkiorkesteriaan ja -kuoroaan, mutta on toiminut myös Alankomaiden radion kamariorkesterin pääkapellimestarina ja johtanut vierailevana kapellimestarina muun muassa Wienin sinfoniaorkesteria.


title: Ton Koopman

text: Koopman sai vuonna 2000 kunniatohtorin arvon Utrechtin yliopistosta, ja vuonna 2003 hänestä tuli Alankomaiden Leijonan ritarikunnan ritari. Vuonna 2004 hänet nimitettiin musiikkitieteen professoriksi Leidenin yliopistoon; hän on työskennellyt myös cembalonsoiton professorina Haagin kuninkaallisessa konservatoriossa ja päässyt Lontoon Royal Academy of Musicin kunniajäseneksi. Hän on levyttänyt eri levy-yhtiöille, kuten Eratolle, Teldecille, Sonylle, Philipsille ja Deutsche Grammophonille; vuonna 2003 hän perusti oman Antoine Marchand -levymerkkinsä.


title: Ton Koopman

text: Vuosina 1994–2004 Koopman esitti ja levytti kaikki Bachin kantaatit. Hän rekonstruoi niiden kantaattien puuttuvat osat, jotka ovat osaksi kadonneet. Projekti toi Koopmanille useita palkintoja, kuten Deutsche Schallplattenpreisin. Vuonna 2005 Koopman alkoi levyttää Dietrich Buxtehuden tuotantoa (urku- ja cembaloteoksia, kantaatteja ja kamarimusiikkia). Kesäkuussa 2006 hän sai Leipzigin kaupungin Bach-mitalin.


title: NW D

text: NW D oli itävaltaunkarilaisen Nesselsdorfer Wagenbaun vuosina 1904–1905 valmistama henkilöauto. Autoja valmistettiin kaikkiaan 12 kappaletta.


title: NW D

text: Yrityksen autonvalmistus ei ollut tuolloin kovin laajamittaista, sillä vuonna 1903 valmistettiin kaiken kaikkiaan 19 autoa ja seuraavana vuonna kokonaisvalmistusmäärä oli vain 12.


title: NW D

text: Voimanlähteenä oli pitkittäin asennettu nelisylinterinen, vesijäähdytteinen sivuventtiilinen bokserimoottori, jossa oli Boschin valmistama magneettosytytys. Voima välittyi moottorilta kartiokytkimen kautta nelivaihteiseen vaihteistoon. Moottori oli sijoitettu auton keskelle.


title: NW D

text: Sekä etu- että taka-akseli olivat jäykkiä ja jousitettu puolielliptisin lehtijousin. Käyttöjarru vaikutti takapyörillä olleisiin rumpujarruihin, seisontajarruna oli pantajarru, joka vaikutti voimansiirtoon.


title: NW D

text: Polttoainetankin tilavuus oli 48 litraa.


title: NW D

text: Korimalleina oli joko täysin avonainen tai niin sanotulla amerikkalaisella katolla varustettu malli. Muilta osin autot eivät olleet kovin hyvin säältä suojattuja, sillä niistä puuttui muun muassa tuulilasi ja ovet. Autossa oli joko kaksi tai kolme karbidilamppua.


title: NW D

text: Auton huippunopeus oli 50 km/h. Hyvän jousituksensa ansiosta se tarjosi aikakautensa mittapuun mukaan mukavaa matkantekoa, vaikka painonjakauma ei ollut ajo-ominaisuuksien kannalta paras mahdollinen.


title: NW D

text: Vientimarkkinoilla autoa myytiin nimellä "Roi De Belge" (Belgian kuningas).


title: Maicon Pereira Roque

text: Maicon Pereira Roque, yleensä vain Maicon (s. 14. syyskuuta 1988 São Paulo, Brasilia) on brasilialainen jalkapalloilija. Hän edustaa brasilialaista São Pauloa ja on pelipaikaltaan keskuspuolustaja.


title: Maicon Pereira Roque

text: Maicon aloitti ammattilaisuransa Cruzeirosta, josta hän siirtyi vuoden 2008 tammikuussa Cabofrienseen.


title: Maicon Pereira Roque

text: Kaudeksi 2008–2009 hän siirtyi portugalilaisseura Nacionaliin. Hän vakiinnutti nopeasti paikkansa joukkueen avauskokoonpanossa ja kuului läpi kauden sen luottopelaajistoon. Joukkue sijoittui kauden päätteeksi neljänneksi ja pääsi täten karsimaan paikasta seuraavan kauden 2009–2010 Eurooppa-liigaan.


title: Maicon Pereira Roque

text: 4. kesäkuuta 2009 Maicon teki viisivuotisen sopimuksen portugalilaisjätti Porton kanssa.


title: István Szondy

text: István Szondy (29. joulukuuta 1925 Berettyóújfalu, Hajdú-Bihar – 31. toukokuuta 2017) oli unkarilainen urheilija, joka edusti maataan kolmissa perättäisissä kesäolympialaisissa (1948–1956) nykyaikaisessa viisiottelussa ja ratsastuksessa.


title: István Szondy

text: Lontoossa 1948 Szondy kilpaili nykyaikaisessa viisiottelussa yksilökilpailussa ja sijoittui kahdeksanneksitoista. Helsingissä 1952 hän osallistui sekä yksilö- että joukkuekilpailuun saaden ensin mainitussa pronssia ja jälkimmäisessä kultamitalin. Vuonna 1956 hän osallistui sekä esteratsastukseen että joukkue-esteratsastukseen mutta ei yltänyt kummassakaan mitaleille.


title: Sophia Castello

text: Sophia Castello (oik. Rubi Trevino, s. 8. huhtikuuta 1978 Guadalajara, Jalisco) on meksikolainen pornonäyttelijä. Hän aloitti esiintymisensä 27-vuotiaana ja huomioitiin vuonna 2007 AVN-ehdokkuudella elokuvasta "Big Phat Wet Ass Orgy 2".


title: Tatu Kosonen

text: Tatu Kosonen (s. 1978) on lappeenrantalainen ohjelmoija, valokuvaaja ja jazzmuusikko.


title: Tatu Kosonen

text: Tatu Kosonen on Kaakkois-Suomen Valokuvakeskuksen kunniajäsen, sekä sen perustaja ja ensimmäinen puheenjohtaja. Lisäksi Kosonen on Saimaan Kameraseuran entinen puheenjohtaja; Saimaan Kameraseuran jäsenmäärä nousi Kososen puheenjohtajakaudella (2008–2012) viidestä jäsenestä 220 jäseneen, ja seura tällä perusteella (sillä hetkellä) Suomen toiseksi suurimmaksi kameraseuraksi. Kosonen on toiminut muun muassa Suomen Kameraseurojen Liiton puheenjohtajana 2005–2009, Suomen valokuvajärjestöjen keskusliitto Finnfoton hallituksen jäsenenä ja Kaakkois-Suomen taidetoimikunnassa. Hän on myös palkittu valokuvaaja kansainvälisissä valokuvataidenäyttelyissä ja toiminut valokuvataidenäyttelyiden tuomarina ja kuraattorina.


title: Tatu Kosonen

text: Tatu "Sille" Kosonen on soittanut saksofonia muun muassa Teatteri Imatrassa, Lappeenrannan kaupunginteatterissa, Lappeenranta Big Bandissa, Puhallinorkesteri Pyörteessä, Axelbandetissa, Rakuunasoittokunnassa, loimaalaisessa Kauppala Big Bandissa ja Imatra Big Bandissä. Hän on toiminut lappeenrantalaisen puhallinmusiikkikoulu Arwon saksofoninsoitonopettajana.


title: Tatu Kosonen

text: Päivätyönään Tatu Kosonen toimii tietokoneohjelmoijana Octo3 Oy:n vanhempana ohjelmistoinsinöörinä. Hänen harrastuksiaan ovat muun muassa judo ja karate. Tatu Kosonen on Lauri Kososen poika ja Jussi Kososen veli. Sotilasarvoltaan Kosonen on yliluutnantti.


title: Axelbandet

text: Axelbandet on vuonna 1957 perustettu suomalainen big band, jonka jäsenet ovat Åbo Akademin ja muiden turkulaisten korkeakoulujen opiskelijoita. Axelbandet soittaa useita musiikkityylejä, kuten swingiä ja funkia. Kokoonpanoltaan se on laajennettu big band, jonka instrumenttivalikoimaan kuuluvat perinteisten big band -soittimien lisäksi myös muun muassa klarinetit.


title: Eija Kourimo

text: Eija Kourimo (s. 16. syyskuuta 1962 Kiikala) on suomalainen laulaja. Kourimo kilpaili Tangomarkkinoiden 1988 ja 1992 finaalissa. 1990-luvun puolivälistä alkaen hän on levyttänyt myös hengellistä musiikkia. Kourimo asuu Somerolla. Eija Kourimon poika on Tiisu-yhtyeen laulaja-lauluntekijä ja kitaristi Henrik Illikainen.


title: Phuntsholing

text: Phuntsholing eli Phuentsoling on Bhutanin toiseksi suurin kaupunki. Se sijaitsee Chukhan piirikunnassa maan eteläosassa Intian vastaisella rajalla. Vuonna 2005 siellä oli noin 20 000 asukasta.


title: Phuntsholing

text: Phuntsholingin läpi virtaa Amo Chhu -joki eli Torsa, jonka varrella retkeillään ja kalastetaan.


title: Phuntsholing

text: Kaupunki on vilkas kauppapaikka, johon on noin kuuden tunnin ajomatka Bhutanin pääkaupungista Thimphusta ja ainoalta kansainväliseltä lentoasemalta Parosta. Intian puolelta sinne tulee tie Sikkimistä, Darjeelingistä ja Länsi-Bengalista Bagdogran lentoasemalta, joilta ajomatka kestää 3–6 tuntia.


title: Pertti Saurola

text: Pertti Saurola (s. 10. joulukuuta 1938 Helsinki) on suomalainen lintutieteilijä.


title: Pertti Saurola

text: Saurola opiskeli eläintiedettä Helsingin yliopistossa ja on oppiarvoltaan filosofian kandidaatti. Vuonna 1974 hänet nimitettiin Helsingin yliopiston eläinmuseon Rengastustoimiston johtajaksi, josta virasta hän jäi eläkkeelle vuonna 2002. Saurola toimi EURINGin eli Euroopan rengastuskeskusten unionin presidenttinä vuosina 1981–1995.


title: Pertti Saurola

text: Saurola on tutkinut viirupöllön ja lehtopöllön populaatioekologiaa Hämeessä vuodesta 1965 alkaen. Hän on tutkinut ja johtanut Suomen sääksikannan seurantaa vuodesta 1971 lähtien. 2000-luvun alussa aloitetussa sääksien satelliittiseurantahankkeessa Saurola on toiminut aktiivisesti ja on johtanut seurannan tieteellistä toimintaa. Hän on kirjoittanut kymmeniä lintutieteellisiä artikkeleita niin kotimaisiin, erityisesti Linnut-lehteen, kuin ulkomaisiin sarjoihin.


title: Pertti Saurola

text: Vuonna 2016 Saurola sai muun toimittajakunnan kanssa valtion tiedonjulkistamispalkinnon teoksesta "Suomen rengastusatlas I–II". Saurolalle on myönnetty professorin arvonimi.


title: Pertti Saurola

text: Saurola on laulanut Ylioppilaskunnan Laulajissa (YL) pitkään. Hän on äänialaltaan baritoni.


title: Pertti Saurola

text: Saurolan puoliso on Helmi Irene Saurola.


title: Padmasambhava

text: Padmasambhava eli Guru Rinpoche oli buddhalainen ylimys, jonka sanotaan tuoneen Vajrayana-buddhalaisuuden Tiibetiin ja Bhutaniin 700-luvulla.


title: Padmasambhava

text: Legendan mukaan Padmasambhava varttui Uddiyanan kuningaskunnassa, missä kuningas huomasi hänen pyhyytensä jo kahdeksanvuotiaana, ja adoptoi nuoren Padmasambhavan. Valtataisteluiden takia hän joutui lähtemään maanpakoon ja aloitti matkan kohti Kashmiria. Hän seuraili Indus-jokea ja löysi suojapaikan Tiibetin alaisesta Baltistanista. Kashmirissa asuessaan Padmasambhava vihkiytyi buddhalaismunkiksi, ja hänestä tuli tantra-joogi. Hän matkusti Nepaliin Kathmandun laaksoon ja eli siellä Lang-le-shon luolassa. Siellä hän koki valaistumisen. Padmasambhava perusti monia opetuskeskuksia ja laati uskonnollisia kirjoituksia, jotta Vajrayanaa voisi levittää kaikkialle maailmaan. Padmasambhava kuoli noin vuonna 804.


title: Sääksisäätiö

text: Sääksisäätiö on uhanalaisen sääksen suojelu- ja tutkimustyön tukiyhteisö.


title: Sääksisäätiö

text: Sääksisäätiön peruspääoma on peräisin Sääksi-kirjan myyntituloista (Saurola, Pertti ja Koivu, Juhani 1987: "Sääksi". Kanta-Hämeen Lintumiehet ry. ISBN 951-99904-2-9). Säätiön toiminta alkoi vuonna 1990. Säätiön perustajana oli Kanta-Hämeen lintutieteellinen yhdistys ry. Säätiön kotipaikka on Hämeenlinna.


title: Sääksisäätiö

text: Säätiö jakaa vuosittain apurahoja sääksen tutkimiseen ja suojeluun. Säätiön asiamiehenä toimii Juhani Koivu.


title: Sääksisäätiö

text: Säätiö ylläpitää Kangasalan Pohtiolammella toimivaa Pohtiolammen Sääksikeskusta.


title: Suursukeltajat

text: Suursukeltajat ("Dytiscus") ovat vedessä eläviä petokuoriaisia, jotka nimensä mukaisesti viettävät pitkiäkin aikoja veden alla muun muassa saalistamassa. Jos on erityisen lämmin, saattavat suursukeltajat joskus lähteä lentoon etsimään parempia vesistöjä. Suursukeltaja ei siis hengitä vedessä, vaan peitinsiipiensä alle varastoimastaan ilmasta. Sukellusten välissä se täydentää ilmavarastonsa takapäässään olevan hengitysaukon kautta.


title: Suursukeltajat

text: Suomessa elää viisi suursukeltajalajia:


title: Suursukeltajat

text: Myös suursukeltajan toukat ovat petoja, ja pystyvät syömään lähes mitä vain sammakonpoikasista kalanpoikasiin, kuten täysikasvuiset kuoriaisetkin. Suursukeltajan toukat syövät myös lajitovereitaan.Toukat hengittävät niiden kidustensa avulla.Toukat uivat nopeammin pitkien takajalkojensa avulla.


title: Liedon vaakuna

text: Liedon vaakuna on varsinaissuomalaisen Liedon kunnan tunnus. Vaakunan aihe viittaa alun perin 1300-luvulla rakennetuksi uskottuun Liedon kirkkoon, joka on nimetty suojeluspyhimyksensä Pyhän Pietarin mukaan.


title: Liedon vaakuna

text: Vaakunan selitys on ”punaisessa kentässä nouseva Pyhä Pietari pidellen oikeassa kädessään avainta ja vasemmassa kirjaa; kaikki kultaa”. Vaakunan on suunnitellut Ahti Hammar, ja Liedon kunnanvaltuusto hyväksyi sen kokouksessaan 4. maaliskuuta 1960. Sisäasiainministeriö vahvisti vaakunan käyttöön 10. lokakuuta samana vuonna.


title: Shabdrung Ngawang Namgyal

text: "Shabdrung" Ngawang Namgyal (1594–1651) oli tiibetiläinen lama ja sotilasjohtaja, joka perusti yhtenäisen Bhutanin valtion. Ngawang Namgyal oli buddhalaisen Drukpa Kagyu -koulukunnan lama, ja lähti Tiibetistä välttääkseen Dalai-laman seuraajien Gelugpa-koulukunnan ylivaltaa. Hän kirjoitutti yhtenäisen lainsäädännön, rauhoitti kilpailevien uskonnollisten koulukuntien välejä ja torjui kolme tiibetiläisten hyökkäystä. Ngawang Namgyalista tuli "Shabdrung", maallisen ja hengellisen vallan ylipäällikkö.


title: Shabdrung Ngawang Namgyal

text: Ngawang Namgya perusti Bhutaniin dzongien eli linnaluostarien verkoston, joka sekä auttoi kytkemään paikalliset päälliköt osaksi keskushallintoa, että vahvisti maata tiibetiläisten hyökkäyksiä vastaan.


title: Ivan Derjugin

text: Ivan Konstantinovitš Derjugin (, 25. marraskuuta 1928 Zmiiv, Harkova, Ukraina – 10. tammikuuta 1996) oli neuvostoliittolainen nykyaikainen viisiottelija. Hän osallistui vuoden 1956 kesäolympialaisissa Melbournessa sekä yksilö- että joukkuekilpailuun. Joukkuekilpailussa hän oli mukana voittamassa kultaa, mutta yksilökilpailussa hän jäi mitaleitta sijoittuen yhdeksänneksi.


title: Ivan Derjugin

text: Ukrainalainen entinen rytminen kilpavoimistelija Irina Deriugina on Ivan Derjuginin tytär.


title: Pihtiputaan vaakuna

text: Pihtiputaan vaakuna on Pihtiputaan kunnan tunnus. Vaakunan kilvenjako kuvastaa osaltaan sekä seudun jakoon vesistöjen ja maa-alueiden välillä että sen sijaintiin vanhojen maakuntien keskellä Hämeen, Pohjanmaan ja Savon raja-alueilla. Nuolenkärjet viittaavat muinaisaikojen jahtimiesten eränkäyntiin.


title: Pihtiputaan vaakuna

text: Vaakunan selitys on ”hopeaan ja mustaan nelitahkoisen kilven toisessa ja kolmannessa kentässä hopeiset nuolenkärjet.” Vaakunan on suunnitellut Olof Eriksson, ja Pihtiputaan kunnanvaltuusto hyväksyi sen kokouksessaan 28. kesäkuuta 1961. Sisäasiainministeriö vahvisti vaakunan käyttöön 16. lokakuuta samana vuonna.


title: Nikolai Tatarinov

text: Nikolai Matvejevitš Tatarinov ( 14. joulukuuta 1927 Leningrad – 29. toukokuuta 2017 Pietari) oli Neuvostoliittoa edustanut nykyaikainen viisiottelija. Hän osallistui vuoden 1960 kesäolympialaisiin Roomassa; hän oli joukkuekilpailussa mukana saamassa hopeaa ja sijoittui yksilökilpailussa kuudenneksi.


title: Hanno Selg

text: Hanno Selg (s. 31. toukokuuta 1932 Tartto, Viro) on Neuvostoliittoa edustanut nykyaikainen viisiottelija. Hän kilpaili vuoden 1960 kesäolympialaisissa Roomassa; yksilökilpailussa hän sijoittui kymmenenneksi, mutta joukkueen jäsenenä hän ylsi hopeasijalle. Selg voitti yksilökilpailussa Neuvostoliiton-mestaruuden vuonna 1960 ja oli kuusinkertainen Viron-mestari sekä Viron vuoden urheilija 1960.


title: Güstrow (piirikunta)

text: Güstrow on entinen piirikunta, joka sijaitsi Mecklenburg-Etu-Pommerin osavaltiossa Koillis-Saksassa. Piirikunta rajautui pohjoisessa Bad Doberanin piirikuntaan, koillisessa Nordvorpommernin piirikuntaan, idässä Demminin piirikuntaan, etelässä Müritzin ja Parchimin piirikuntiin, ja lännessä Nordwestmecklenburgin piirikuntaan. Piirikunnan pääkaupunki oli Güstrow.


title: Güstrow (piirikunta)

text: Güstrowin piirikunta lakkautettiin vuonna 2011, ja sen alue kuuluu nykyiseen Rostockin piirikuntaan.


title: Ferenc Török

text: Ferenc Török (s. 3. elokuuta 1935) on Unkaria edustanut nykyaikainen viisiottelija. Hän voitti vuoden 1964 kesäolympialaisissa Tokiossa kultamitalin yksilökilpailussa ja sai lisäksi pronssia joukkueen jäsenenä. Vuoden 1968 kesäolympialaisissa Méxicossa hän voitti jälleen kultaa, tällä kertaa joukkuekilpailussa.


title: Ferenc Török

text: Török valittiin Unkarin vuoden urheilijaksi 1964 ja vielä vuonna 1989 Unkarin vuoden valmentajaksi. Ottó Török on hänen veljensä.


title: Ottó Török

text: Ottó Török (s. 1. marraskuuta 1937) on Unkaria edustanut nykyaikainen viisiottelija. Hän osallistui vuoden 1964 kesäolympialaisiin Tokiossa; joukkuekilpailussa hän sai pronssia, mutta yksilökilpailussa hän jäi 26. sijalle. Hän on Ferenc Törökin veli.


title: Joulubileet Vol 18

text: Joulubileet Vol 18 on Smurffien 18. studioalbumi. Se julkaistiin 10. marraskuuta 2010 levymerkillä Capitol Records.


title: Joulubileet Vol 18

text: Suluissa alkuperäinen kappale.


title: Juhani Tyrväinen

text: Juhani Ilmari Tyrväinen (s. 11. syyskuuta 1990 Seinäjoki) on suomalainen jääkiekkoilija, joka edustaa SM-liigajoukkue Helsingin IFK:ta. Tyrväinen on pelipaikaltaan vasen laitahyökkääjä, mutta hän osaa pelata myös keskellä. Tyrväinen on pelityyliltään kahden suunnan hyökkääjä, joka kykenee pelaamaan monipuolisesti eri rooleissa.


title: Juhani Tyrväinen

text: Seinäjoella syntynyt Tyrväinen aloitti jääkiekon Lahdessa. Hän on Pelicansin kasvatti. Tyrväinen edusti juniorina myös Kiekkoreipasta. Hän oli kaudella 2007–2008 runkosarjassa joukkueen B-nuorten paras pistemies tehoilla 8+16=24. Tyrväinen siirtyi seuraavaksi kaudeksi Pelicansin A-nuoriin. Hän toimi kaudella 2009–2010 joukkueen kapteenina, muttei pelannut otteluakaan runkosarjassa loukkaantumisen takia. Hän pelasi kauden ainoat seitsemän otteluaan karsintasarjassa.


title: Juhani Tyrväinen

text: Tyrväinen debytoi SM-liigassa kaudella 2010–2011. Hän pelasi ensimmäisen SM-liigaottelunsa 23. marraskuuta 2010, jolloin Pelicans kohtasi vieraissa Porin Ässät. Tyrväinen korvasi ottelussa pelikiellossa olleen isoveljensä Antin. Juhani merkittiin kakkosketjuun Sami Blomqvistin ja Matias Lopin viereen ja hän sai jääaikaa 10.43 minuuttia. Yhteensä Tyrväinen pelasi kauden 2010–2011 aikana SM-liigassa 19 runkosarja - ja neljä liigakarsintaottelua tehden kolme syöttöpistettä. Kauden 2010–2011 aikana hän pelasi myös lainalla Mestis-joukkue Heinolan Kiekossa, jossa Tyrväinen pelasi 19 runkosarjaottelua tehopistein 2+7=9.


title: Juhani Tyrväinen

text: Kaudeksi 2011–2012 Tyrväinen siirtyi kaksivuotisella sopimuksella Jokereihin. Hän teki liigauransa avausmaalin kauden kolmannessa ottelussa 20. syyskuuta 2011 Hämeenlinnan Pallokerhoa vastaan. Yhteensä tulokaskausi toi Tyrväiselle 59 runkosarja -ja kahdeksassa playoff-ottelussa tehot 2+9=11. Hän voitti SM-pronssia keväällä 2012. Saman vuoden joulukuussa Tyrväinen teki vuoden mittaisen jatkosopimuksen Jokereiden kanssa. Kauteen 2012–2013 hän lähti pienessä roolissa ja oli vaikeuksissa mahtua kokoonpanoon, mutta Tyrväinen sai kuitenkin loukkaantumisten ja pelikieltojen myötä mahdollisuuden. Hän pelasi lopulta suurimman osan kaudestaan Jokereiden kakkosketjun keskellä. Joulukuussa 2012 onnistuneen kauden pelannut Tyrväinen teki vuoden mittaisen jatkosopimuksen joukkueen kanssa.


title: Juhani Tyrväinen

text: Kesken kauden 2013–2014, tammikuussa 2014 Tyrväinen palasi kevääseen 2016 asti kestävällä sopimuksella Pelicansiin. Hänet nimettiin kaudelle 2015–2016 joukkueen varakapteeniksi. Tyrväinen jakoi pudotuspeleissä Pelicansin sisäisen maalipörssin voiton Juha Leimun kanssa kolmella osumallaan. Joulukuussa 2015 hän teki vuoden mittaisen jatkosopimuksen joukkueen kanssa.


title: Juhani Tyrväinen

text: Tyrväinen teki kaudella 2016–2017 SM-liigan yhden kauden piste-ennätyksensä tehoilla 14+29=43, joilla hän oli Pelicansin toiseksi paras pistemies Vili Sopasen jälkeen. Tyrväinen jakoi koko SM-liigan pistepörssin yhdeksännen sijan KalPan Jaakko Rissasen kanssa. Hän oli Hannes Björnisen ohella joukkueen ainoa kaikki 60 runkosarjaottelua pelannut pelaaja. Tyrväisen kausi päättyi kuitenkin jo ensimmäiseen puolivälieräotteluun, kun hänen joukkuetoverinsa Antti Erkinjuntin lyöntilaukaus osui Tyrväistä kasvoihin.


title: Juhani Tyrväinen

text: Kaudeksi 2017–2018 Tyrväinen siirtyi vuoden mittaisella sopimuksella Helsingin IFK:hon. Hän oli joukkueen toiseksi paras pistemies Erik Thorellin jälkeen tehoilla 13+25=38. Mestarien liigassa Tyrväinen oli HIFK:n paras syöttäjä neljällä syöttöpisteellään. Hän voitti kauden päätteeksi SM-pronssia. Kesäkuussa 2018 Tyrväisen sopimusta jatkettiin vuodella kevääseen 2020 saakka.


title: Juhani Tyrväinen

text: Tyrväinen on pelannut Suomen A-maajoukkueessa kaksi ottelua ilman tehopisteitä. Hänet valittiin Suomen ensimmäiseen MM-leiriryhmään vuoden 2016 turnaukseen. Tyrväinen joutui kuitenkin keskeyttämään leirityksen ennen ensimmäistäkään ottelua loukkaantumisen vuoksi. Hänet leiriryhmässä korvasi Niko Ojamäki. Seuraavan kerran Tyrväinen kutsuttiin maajoukkueeseen vuoden 2018 Karjala-turnaukseen. Hän teki A-maajoukkuedebyyttinsä turnauksen toisessa ottelussa 10. marraskuuta 2018 Helsingin Hartwall Arenalla Tšekkiä vastaan. Tyrväinen merkittiin Suomen nelossentteriksi laidoilleen Joonas Nättinen ja Teemu Turunen.


title: Juhani Tyrväinen

text: Juhanin isoveli Antti Tyrväinen pelaa SM-liigaa Pelicansissa. Veljesten isä on entinen jalkapalloilija Vesa Tyrväinen.


title: Kent North

text: Ben Grey, taiteilijanimeltään Kent North (27. joulukuuta 1971 – 4. heinäkuuta 2007), oli homopornonäyttelijä, joka työskenteli vuodesta 2004 Hot House Entertainmentille. Hän voitti vuonna 2007 parhaasta sooloesityksestä sekä GayVN- että Grabby-palkinnon. Hän oli myös juontamassa Grabby-palkintojen jakotilaisuutta Chicagossa 2007.


title: Kent North

text: North työskenteli aikoinaan Ison-Britannian merivoimissa. Hän kuoli Lontoossa ilmeisen yliannostuksen uhrina, ja useissa lähteissä kuolema mainittiin itsemurhaksi. Hänet otettiin Grabby Awards Wall of Fameen postuumisti 2008. Elokuvia, joissa North nähdään, ovat muiden muassa "Communion, Black and Blue" ja vuoden 2007 parhaan videon Grabby-palkinnon saanut "Justice".


title: Cooch Behar

text:
Cooch Behar eli Koch Bihār () on kaupunki Länsi-Bengalin osavaltiossa Intiassa. Vuonna 2001 kaupungissa oli 103 008 asukasta.
Se oli Koch Biharin ruhtinaskunnan keskuspaikka vuosina 1586–1949.


title: Kaj Leo Johannesen

text: Kaj Leo Johannesen (s. 28. elokuuta 1964 Streymoy, Färsaaret) on färsaarelainen poliitikko, joka on nykyinen Färsaarten pääministeri ja unionipuolueen puoluejohtaja. Johannesenin pääministerin virkakausi alkoi 26. syyskuuta 2008 Jóannes Eidesgaardin koalitiohallituksen kaaduttua viikkoa aikaisemmin.


title: Kaj Leo Johannesen

text: Johannesen on entinen jalkapalloilija; hän toimi muun muassa maalivahtina Färsaarten jalkapallomaajoukkueessa.


title: Sinkkisulfidi

text: Sinkkisulfidi ("ZnS") on sinkki- ja sulfidi-ionien muodostama epäorgaaninen ioniyhdiste. Ainetta käytetään pääasiassa valkoisena väriaineena. Luonnossa sitä esiintyy sinkkivälkemineraalina.


title: Sinkkisulfidi

text: Huoneenlämpötilassa sinkkisulfidi on valkoista jauhemaista ainetta. Yhdiste ei liukene veteen, mutta happoliuoksiin kylläkin. Sinkkisulfidilla on kaksi erilaista alkeiskoppia kuutiollinen ja heksagoninen. Kuutiollisessa sinkkivälkemuodossa sinkki- ja sulfidi-ionit ovat asettuneet tetraedreiksi ja tämä muoto on stabiilimpi alemmissa lämpötiloissa. Kuutiollinen sinkkisulfidi muuttuu heksagoniseksi wurtsiittimineraalin kaltaiseksi 1 020 °C lämpötilassa. Sinkkisulfidi voidaan aktivoida, jolloin se säteilytettynä fosforoi. Tyypillisimpiä aktivaattoriaineita ovat kupari, hopea, kulta, mangaani ja harvinaiset maametallit.


title: Sinkkisulfidi

text: Sinkkisulfidia valmistetaan saostamalla sinkkisulfaatin ja natriumsulfidin välisellä reaktiolla. Ennen saostamista on lähtöaineista poistettava muut raskasmetallit, jotka saostuisivat värillisinä sulfideina.


title: Sinkkisulfidi

text: Yhdistettä voidaan tuottaa myös bariumsulfidista ja sinkkikloridista.


title: Sinkkisulfidi

text: Sinkkisulfidia käytetään väriaineena valkoisissa maaleissa ja lakoissa sekä täyteaineena kumeissa ja muoveissa. Väriaineena käytettävää sinkkisulfidin ja bariumsulfaatin seosta kutsutaan nimellä litoponi. Lisättäessä sinkkisulfidiin hopeaa, kuparia tai mangaania saadaan aikaiseksi sininen, vihreä tai keltainen luminesenssi. Sinkkisulfidin etuihin kuuluu sen myrkyttömyys ja korkea taitekerroin, nykyään titaanioksidi on kuitenkin korvannut sen suurelta osin. Sinkkisulfidia on käytetty valmistettaessa atomikerroskasvatuksella ohuita elektroluminesenssinäyttöjä.


title: Yuli Turovsky

text: Yuli Turovsky (alk. , "Juli Turovski"; 7. kesäkuuta 1939 Moskova – 15. tammikuuta 2013 Montréal) oli sellisti, kapellimestari ja pedagogi, joka sai Kanadan kansalaisuuden vuonna 1980.


title: Yuli Turovsky

text: Turovsky aloitti sellonsoiton seitsemänvuotiaana. Hän opiskeli aluksi Moskovan musiikin keskuskoulussa (1946–1957), sitten Moskovan konservatoriossa Galina Kozolupovan johdolla ja sai diplomin vuonna 1962 ja tohtorinarvon 1969. Turovsky soitti muun muassa Rudolf Baršain johtamassa Moskovan kamariorkesterissa, ennen kuin jätti Neuvostoliiton vuonna 1976. Vuonna 1977 hän asettui Montrealiin.


title: Yuli Turovsky

text: Turovsky perusti vuonna 1976 Borodin-trion ja vuonna 1983 I Musici de Montréal -jousiorkesterin. Hän esiintyi solistina muun muassa Vancouverin ja Montrealin sinfoniaorkesterien kanssa ja opettanut muun muassa Montrealin yliopistossa, jossa hän aloitti vuonna 1981. Hän oli naimisissa viulisti Eleonora Turovskyn kanssa, jonka kanssa hän esiintyi muun muassa duona.


title: Yuli Turovsky

text: Turovsky menehtyi 15. tammikuuta 2013.


title: Saiga

text: Saiga voi tarkoittaa:


title: Sleep with Me

text: Sleep with Me on Rory Kellyn ohjaama yhdysvaltalainen elokuva vuodelta 1994. Pääosissa ovat Meg Tilly, Eric Stoltz ja Craig Sheffer, jotka esittävät kolmiodraamaan sotkeutuvia ystävyksiä. Tilanne mutkistaa se, että Tillyn ja Stoltzin esittämät roolihahmot ovat menossa naimisiin. Elokuva on tunnettu Quentin Tarantinon roolista, jossa hän selittää homoeroottisen tulkinnan "Top Gun - lentäjistä parhaat" elokuvasta Todd Fieldille.


title: Wilfred Backhouse Alexander

text: Wilfred Backhouse Alexander (4. helmikuuta 1885 Croydon, Surrey – 8. joulukuuta 1965) oli englantilainen lintutieteilijä ja hyönteistieteilijä.


title: Wilfred Backhouse Alexander

text: Alexander opiskeli luonnontieteitä Cambridgen yliopistossa ja valmistui 1909. Vuosina 1910–1911 hän toimi Cambridgen Eläinmuseon yli-intendenttinä. Hän muutti Australiaan 1912 ja työskenteli Perthin Western Australian Museumissa vuoteen 1920 asti, jolloin hän muutti biologiksi Brisbaneen Commonwealth Prickly Pear Boardiin. Työnsä takia Alexander joutui käymään useasti Etelä-Amerikassa, ja hän käytti aikansa valtamerilintujen tarkkailuun. 1928 hän julkaisi tutkimuksistaan kirjan "Birds of the Ocean", joka oli myöhempien aikojen kenttäoppaiden edelläkävijä. Vuosina 1924–1925 hän toimitti "The Emu"-nimistä lintutieteellistä julkaisua.


title: Wilfred Backhouse Alexander

text: 1926 Alexander siirtyi työskentelemään American Museum of Natural Historyyn. 1929 hän palasi Englantiin työskentelemään Teesjoen suistotutkimuksiin. 1930 hänet nimitettiin Oxford Bird Census (myöhemmin Edward Grey Institute of Field Ornithology) tutkimuslaitoksen johtoon, jossa virassa hän toimi vuoteen 1945 saakka, jolloin jäi eläkkeelle, mutta jatkaen instituutin kirjastonhoitajana vuoteen 1955 asti. Hänen lahjoittamansa lintukirjakokoelma muodostaa instituutin kirjaston ytimen, ja kirjasto nimettiin hänen mukaansa Alexander Libraryksi 1947.


title: Wilfred Backhouse Alexander

text: Vuonna 1921 Alexander valittiin American Ornithologists' Unionin kirjeenvaihtajajäseneksi, ja 1939 Royal Australasian Ornithologists Unionin jäseneksi. 1955 British Trust for Ornithology palkitsi hänet Tucker Medalilla ja 1959 British Ornithologists' Union Union Medalilla.


title: Wilfred Backhouse Alexander

text: Hänen veljensä Horace Alexander oli myös lintutieteilijä.


title: János Martinek

text: János Martinek (s. 23. toukokuuta 1965 Budapest) on Unkaria edustanut nykyaikainen viisiottelija. Hän osallistui kesäolympialaisiin Soulissa 1988 ja Atlantassa 1996. Soulissa hän voitti kultaa sekä yksilö- että joukkuekilpailussa; Atlantassa hän sai vielä pronssimitalin yksilökilpailussa.


title: János Martinek

text: Martinek nai voimistelija Beáta Storczerin, joka myös kilpaili kesäolympialaisissa 1988.


title: NW E

text: NW E oli itävaltaunkarilaisen Nesselsdorfer Wagenbaun vuosina 1904–1906 valmistama henkilöauto. Autoja valmistettiin 8–10 kappaletta.


title: NW E

text: Voimanlähteenä oli pitkittäin asennettu kaksisylinterinen, vesijäähdytteinen sivuventtiilinen bokserimoottori, jossa oli Boschin valmistama magneettosytytys. Voima välittyi moottorilta kartiokytkimen kautta nelivaihteiseen vaihteistoon. Moottori oli sijoitettu auton keskelle.


title: NW E

text: Sekä etu- että taka-akseli olivat jäykkiä ja jousitettu puolielliptisin lehtijousin. Käyttöjarruna oli pantajarru joka vaikutti voimansiirtoon, seisontajarrua varten oli erillinen pantajarru, joka vaikutti takapyörien napaan.


title: NW E

text: Polttoainetankin tilavuus oli 48 litraa.


title: NW E

text: Korimallina oli landaulet, jossa oli erillinen täysin suojattu matkustamo ovineen ja ikkunoineen. Kuljettajan paikka sen sijaan oli avonainen.


title: NW E

text: Auton huippunopeus oli 52 km/h ja maavara 277 mm. Malli oli viimeisiä, joissa oli vielä nähtävissä hevosvaunumaisia piirteitä.


title: Kannonkosken vaakuna

text: Kannonkosken vaakuna on Kannonkosken kunnan tunnus, joka on myös puhuva vaakuna.


title: Kannonkosken vaakuna

text: Vaakunan selitys on ”punaisessa kentässä aaltokoroinen tyviö ja sen yläpuolella kanto; kaikki hopeaa.” Vaakunan on suunnitellut Olof Eriksson, ja Kannonkosken kunnanvaltuusto hyväksyi sen kokouksessaan 9. heinäkuuta 1959. Sisäasiainministeriö vahvisti vaakunan käyttöön 28. syyskuuta samana vuonna.


title: The Ultimate Collection (Whitney Houstonin albumi)

text: The Ultimate Collection on yhdysvaltalaisen laulajan Whitney Houstonin albumi vuodelta 2007.


title: Seltopusikki

text: Seltopusikki ("Pseudopus apodus") on eurooppalainen jalaton vaskitsalaji. Se voi kasvaa 140 cm pitkäksi, josta häntää on hieman yli puolet. Se on väriltään kellan- tai tummanruskea; tukevarakenteinen pää on vaaleampi. Seltopusikin suomut ovat suuria ja neliömäisiä, mutta kylkien suomut ovat pienempiä. Käärmemäisestä olemuksestaan huolimatta sillä on liskoille tyypilliset liikkuvat silmäluomet ja korva-aukot. Seltopusikki ei myöskään liiku käärmemäisesti aaltoillen. Yhteissuolessa on havaittavissa jäänteitä surkastuneista takaraajoista. Laji on levinnyt Balkanilta Kaspianmerelle ulottuvalle alueelle. Seltopusikki elää yleisenä kuivilla ja kivikkoisilla rinteillä sekä metsissä. Se munii 8-10 munaa. Lajin ravintoon kuuluvat niveljalkaiset, matelijat ja nisäkkäät.


title: Horace Alexander

text: Horace Gundry Alexander (30. heinäkuuta 1889 Croydon, Englanti – 30. syyskuuta 1989 Kennett Square, Pennsylvania, Yhdysvallat) oli englantilainen lintutieteilijä, pasifisti ja kveekari.


title: Horace Alexander

text: Horace Alexanderin isä oli Gundry Alexander (1848–1918) ja äiti Josephine Crosfield. Hänen veljensä Wilfred Backhouse Alexander oli myös lintutieteilijä. Horace opiskeli historiaa King's Collegessa Cambridgen yliopistossa. Valmistuttuaan hän toimi opettajana kveekarien koulussa Woodbrookessa Birminghamissa 1919–1955.


title: Horace Alexander

text: Alexander oli Intian itsenäistymisen puolestapuhujia ja Mahatma Gandhin ystävä. Gandhin vieraillessa Englannissa neuvottelemassa 1931 Alexander toimi vierailun isäntänä ja oli mukana neuvonantajana neuvotteluissa Intiassa 1946. Alexander kirjoitti useita Intia-aiheisia kirjoja, muun muassa "Gandhi Through Western Eyes" (New Society Publishers). Vuonna 1984 Intian valtio myönsi hänelle korkeimman tunnustuksen, jonka ulkomaalainen saattoi saada.


title: Horace Alexander

text: Alexander avioitui Olive Grahamin kanssa vuonna 1918. Olive kuoli 1942, jonka jälkeen Alexander avioitui Rebecca Biddle Bradbeerin kanssa 1958. He muuttivat Pennsylvanian Swarthmoreen 1969.


title: Horace Alexander

text: Alexander oli innokas lintuharrastaja. Hän julkaisi lukuisia artikkeleita Intian linnustosta "Journal of the Bombay Natural History Society"ssa vuosina 1951–1974, mutta joitakin myös Ibiksessä ja British Birds'issä.


title: Gaius Ummidius Durmius Quadratus

text: Gaius Ummidius Durmius Quadratus (k. 60) oli roomalainen poliitikko.


title: Gaius Ummidius Durmius Quadratus

text: Ummidius oli uransa aikana kaksi kertaa konsulina. Toisen kerran keisari Claudiuksen aikana. Vuonna 51 hänet nimitettiin Syyrian maaherraksi, jossa hän palveli kuolemaansa saakka. Ummidius oli Juudeassa vuonna 52, jolloin hän korjasi roomalaisten prokuraattorien tekemiä vahinkoja. Vuonna 55 roomalainen kenraali Gnaeus Domitius Corbulo lähetettiin Galatian ja Kappadokian legaatiksi. Ummidius joutui luovuttamaan puolet armeijastaan Corbulon komentoon. Myöhemmin miesten välille tuli riitaa parthialaisista panttivangeista mutta erimielisyydet eivät kehittyneet vakavammaksi. Ummidius kuoli vuonna 60 ja Corbulo nimitettiin hänen tilalleen Syyrian maaherraksi.


title: SKDL:n Varsinais-Suomen piirijärjestö

text: SKDL:n Varsinais-Suomen piirijärjestö oli Suomen Kansan Demokraattisen Liiton aluejärjestö, joka ohjasi puolueen toimintaa Turun läänin eteläisessä vaalipiirissä. SKDL oli vaalipiirin suurin puolue vuosina 1945–1966, jolloin se sai 4–5 kansanedustajaa. Vuosina 1966–1987 parlamentissa oli 3–4 SKDL:n varsinaissuomalaista edustajaa. Piirijärjestön poliittinen toiminta lopetettiin 1990-luvun alussa, kun se yhdistettiin Varsinais-Suomen Vasemmistoliittoon. Piirin toimisto sijaitsi Turussa.


title: SKDL:n Varsinais-Suomen piirijärjestö

text: SKDL:n Varsinais-Suomen piirijärjestö teki läheistä yhteistyötä Suomen Kommunistisen Puolueen n kanssa. 1960-luvun puolivälissä järjestöjen välit kuitenkin viilenivät kommunistien keskinäisen riitelyn alettua. SKDL:n piiriä hallitsivat uudistusmieliset kommunistit, mutta SKP:n piiri oli oppositiokommunistien hallinnassa. 1980-luvun puolivälissä SKP erotti Turun piirijärjestönsä ja perusti tilalle enemmistölinjaa tukeneen n.


title: SKDL:n Varsinais-Suomen piirijärjestö

text: Piirijärjestö julkaisi sanomalehteä Uusi Päivä vuosina 1945–1969. Vuodesta 1950 alkaen piirijärjestö oli myös Uuden Päivän kustantaja, ja piirin sanomalehtijaosto hoiti aiemmin yhtiöhallitukselle kuuluneita tehtäviä. Lehti tuotti jatkuvasti tappiota, ja ongelma kärjistyi 1960-luvun lopussa SKP:n Turun piirijärjestön irtauduttua uudistusmielistä linjaa vetäneestä lehdestä. UP lakkautettiin, ja seuraajaksi perustettiin harvemmin ilmestynyt Varsinais-Suomen Työväki (1969–1973).


title: Julius Mutinda

text: Julius Mutinda (s. 14. syyskuuta 1956) on kenialainen entinen maahockeypelaaja. Hän osallistui olympialaisiin kahdesti, vuosina 1984 ja 1988. Mutinda pelasi Los Angelesin kisoissa 1984 kaksi ottelua joukkueen sijoituttua yhdeksänneksi ja pelasi maansa kahdenneksitoista sijoittuneessa joukkueessa kolme ottelua Soulin olympialaisissa 1988.


title: Taivalkosken vaakuna

text: Taivalkosken vaakuna on Taivalkosken kunnan tunnus. Vaakunan aihe viittaa metsien ja metsätöiden merkitykseen seudulle, ja siinä kuusikoro esiintyi virallisesti vahvistetussa kuntavaakunassa ensimmäistä kertaa tässä muodossaan.


title: Taivalkosken vaakuna

text: Vaakunan selitys on ”punaisessa kentässä justeerisaha, tämän yläpuolella kuusikoroinen lakio; kaikki hopeaa.” Vaakunan on suunnitellut Kaj Kajander, ja Taivalkosken kunnanvaltuusto hyväksyi sen kokouksessaan 17. kesäkuuta 1959. Sisäasiainministeriö vahvisti vaakunan käyttöön 2. syyskuuta samana vuonna.


title: Rudolph Martin Anderson

text: Rudolph Martin Anderson (30. kesäkuuta 1876 Decorah, Iowa – 21. kesäkuuta 1961 Ottawa) oli kanadalainen eläintieteilijä ja tutkimusmatkailija.


title: Rudolph Martin Anderson

text: Rudolph Andersonin isä oli John E.A. Anderson. Hän väitteli filosofian tohtoriksi Iowan yliopistossa 1906. Väitöksen nimi oli "The birds of Iowa".


title: Rudolph Martin Anderson

text: Anderson osallistui Espanjan ja Yhdysvaltain sotaan 1898 korpraalina 52. Iowan vapaaehtoisjoukoissa.


title: Rudolph Martin Anderson

text: Anderson osallistui Natural History Museumin organisoimalle Stefansson-Andersonin arktisen alueen retkikuntaan, joka tutki Alaskaa ja Yukonin pohjoisosia 1908–1912. Retkikunta löysi ennestään tuntemattoman eskimokansan Victoria Islandilta. He nimittivät heimon ”vaaleiksi eskimoiksi” (”blonde eskimos”), nykyisin "Kitlinermiut". Anderson toi mukanaan noin tuhat eläintieteellistä näytettä ja kokoelman eskimoiden aseita ja tarvikkeita.


title: Rudolph Martin Anderson

text: Anderson osallistui Kanadan ja Yhdysvaltain solmiman Muuttolintusopimuksen (Migratory Birds Convention) valmisteluihin 1916. Hän toimi Kanadan Kansallismuseon Biologian osaston johtajana 1920–1946.


title: Juutalaiskielet

text: Juutalaiskielet on eri puolilla maailmaa elävien juutalaisyhteisöjen käyttämien, paikallisten kielten pohjalta muototuneiden kielimuotojen yhteisnimitys. Kielitieteellisesti juutalaiskielet ovat eri kieliryhmiin kuuluvia kieliä tai niiden murteita. Sosiolingvistiikan näkökulmasta ne voidaan yhdistää ryhmäksi, jolla on tiettyjä yhteisiä ominaisuuksia.


title: Juutalaiskielet

text: Juutalaiskieliä yhdistäviä piirteitä ovat juutalaisen uskonnon kielistä muinaishepreasta ja arameasta omaksutut rakenteelliset ilmiöt ja lainasanat sekä heprealaisen kirjaimiston käyttö. Valtaväestöltä omaksutut kielet ovat juutalaisyhteisöjen keskuudessa usein kehittyneet erillisiksi kieliksi tai murteiksi, joille on ominaista uskontoon ja kulttuuriin liittyvä terminologia sekä usein myös aikaisemmin puhutusta kielestä periytynyt substraattivaikutus.


title: Juutalaiskielet

text: Juutalaisten puhekieli Palestiinassa Raamatun syntyaikoina oli muinaisheprea, ja Raamatun vanhimmat kirjat on kirjoitettu hepreaksi. Hepreaa kirjoitettiin aluksi länsiseemiläisen aakkoskirjoituksen muinaisheprealaisella muodolla, mutta ensimmäisen vuosituhannen lopulla juutalaiset siirtyivät aramealaisten kehittämiin neliökirjaimiin. Aiemmin hallinto- ja yleiskielenä käytetty aramean kieli alkoi syrjäyttää hepreaa Israelin juutalaisten yleiskielenä Babylonian pakkosiirtolaisuuden jälkeen 500-luvulla eaa. Samalla hepreaan tuli vaikutteita arameasta, mikä näkyy myöhäisten Raamatun kirjojen kielessä. Palestiinan juutalaiset puhuivat hellenistisenä aikana myös laajalti kreikan kieltä. Raamatun heprea kuoli puhuttuna kielenä noin 200 eaa. jolloin sen oli korvannut aramean kieli tai niin sanottu Mišnan heprea, jossa oli eurooppalaisten kielten vaikutteita. Heprea kuoli kokonaan puhuttuna kielenä noin 200 jaa. kun juutalaiset joutuivat siirtymään Juudeasta muualle Palestiinaan.


title: Juutalaiskielet

text: Heprea säilyi juutalaisten kirjallisena pyhänä kielenä ja juutalaiset käyttivät sitä kirjallisessa ilmaisussa 1800-luvulle asti. Silloin Eliezer Ben-Jehudan aloitteesta heprea elvytettiin nopeasti myös puhekielenä, ja se otettiin käyttöön Palestiinaan muuttaneiden juutalaisten yhteiseksi yleiskieleksi. Nykyheprea on kuitenkin monessa suhteessa hyvin erilainen kieli kuin muinaisheprea.


title: Juutalaiskielet

text: Historiansa aikana juutalaiset ovat käyttäneet puhekielenään omaa muunnelmaansa kunkin asuinmaansa paikallisesta kielestä; näitä kielellisiä variantteja on tapana kutsua juutalaiskieliksi. Juutalaiskielille on tyypillistä heprealaisen ja aramealaisen sanaston lisäksi se, että niitä kirjoitetaan heprealaisin kirjaimin sekä se, että ne ovat usein säilyttäneet kielen vanhoja piirteitä.


title: Juutalaiskielet

text: Muun muassa jiddišillä, ladinolla, juutalaisarabialla ja juutalaispersialla on rikas uskonnollinen ja maallinen kirjallisuus. Uskonnollisissa teksteissä on enemmän heprean ja aramean vaikutusta. Karaiittien käyttämissä kielimuodoissa ei opillisista syistä ole Talmudin ajan heprean piirteitä ja niissä on vähän aramealaisia lainoja. Eri kieliä puhuvien yhteisöjen välillä on vuosisatojen ajan ollut vilkkaita kontakteja, joiden avulla lainasanat ovat levinneet kielestä tai murteesta toiseen. Juutalaiskieliä on pitänyt koossa myös koko ajan jatkunut muinaisheprean ja vähemmässä määrin aramean taito.


title: Juutalaiskielet

text: Kirjallisuudessa juutalaiskielistä ja -murteista, varsinkin jiddišistä on käytetty termiä "jargon" (”sosiaali- tai ammattiryhmän murre, slangi”). Ne eivät kuitenkaan ole slangeja, vaan kunkin kieliyhteisön kaikkia tarpeita palvelevia kielimuotoja. Toisaalta eräillä juutalaisryhmillä on ollut myös salakieliä, joita he ovat käyttäneet estääkseen sivullisia ymmärtämästä heidän puhettaan. Tällaisissa salakielissä on usein paikallisen kielen rakenne, mutta paljon heprealaisia sanoja. Juutalaiskielistä on myös omaksuttu paljon lainasanoja muiden kielten slangeihin, murteisiin ja jopa kirjakieliin (esimerkiksi jiddišistä saksaan, puolaan, venäjään ja englantiin). Kielitieteen kannalta juutalaiskielet ovat kiinnostavia, koska ne ovat usein säilyttäneet kanta- ja kontaktikieltensä arkaaisia piirteitä.


title: Juutalaiskielet

text: Nykyään juutalaiskielet ja -murteet ovat katoamassa. Niiden puhujat siirtyvät Israelissa hepreaan ja diasporassa paikallisiin kieliin. Kielimuotojen tutkimus on keskittynyt Israelin, Yhdysvaltojen ja Ranskan yliopistoihin.


title: Voionmaan lukio

text: Voionmaan lukio oli lukio Jyväskylässä vuosina 1973–2014. Koulu toimi valtakunnallisesti merkittävänä urheilulukiona. Urheilulukion painopistelajeja olivat jääkiekko, uinti, jalkapallo, yleisurheilu, hiihto ja koripallo. Kuuluisia Voionmaan lukion käyneitä ovat muun muassa Sofi Oksanen, Sami Vatanen, Osku Torro ja Samppa Lajunen.


title: Voionmaan lukio

text: Vuonna 1973 perustettu Voionmaan lukio jatkoi vuonna 1864 aloittaneen Suomen ensimmäisen suomenkielisen tyttökoulun Jyväskylän tyttölyseon perinteitä. Lokakuussa 2014 koulu juhli 150-vuotisjuhliaan.


title: Voionmaan lukio

text: Jyväskylän kaupungin lukiokoulutus siirtyi vuonna 2009 Jyväskylän koulutuskuntayhtymälle. Vuoden 2015 alusta kouluja yhdistettiin niin, että Voionmaan lukiosta tuli Cygnaeus-lukion kanssa osa Schildtin lukiota, jolla on kuitenkin alkuvaiheessa toimintaa kahdessa toimipisteessä.


title: Juutalaistadžikki

text: Juutalaistadžikki (omakielinen nimitys "buxorī") on buharanjuutalaisten käyttämän tadžikin kielen variantin nimitys. Vuonna 1995 sen puhujia arvioitiin olevan Israelissa noin 50 000 ja Uzbekistanissa noin 10 000 henkeä.


title: Juutalaistadžikki

text: Juutalaistadžikki kuuluu tadžikin kielen pohjoiseen murreryhmään. Se poikkeaa tadžikin yleiskielestä eräiden foneettisten, morfologisten ja syntaktisten piirteidensä perusteella. Sanastossa on suhteellisen vähän heprealaisia lainoja sekä jonkin verran arkaaisia tadžikin kielen sanoja. Kielimuodon sisällä ei juurikaan ole murre-eroja. Kirjoittamiseen on perinteisesti käytetty heprealaista kirjaimistoa. Vuosina 1929–1940 käytössä oli latinalainen aakkosto.


title: Juutalaistadžikki

text: 1800-luvulle saakka buharanjuutalaiset käyttivät kirjakielenään juutalaispersiaa. Omakielisen kirjallisuuden kehitti vuosisadan lopulla Jerusalemissa asunut rabbi Šimon Haham. Vuosina 1880–1914 Jerusalemissa ilmestyi yli sata juutalaistadžikinkielistä teosta. Venäjällä ei kirjoja tuona aikana juurikaan painettu, mutta vuosina 1910–1916 Skobelevin kaupungissa (nykyinen Fergana) ilmestyi "Rahamim"-niminen sanomalehti. 1920–1930-luvuilla Neuvostoliitossa toimi buharanjuutalaisia kouluja ja julkaistiin kaunokirjallisuutta. Kulttuuritoiminta lakkautettiin vuonna 1940, minkä jälkeen juutalaistadžikki toimi vain puhekielenä.


title: Juutalaistadžikki

text: 1970-luvun alussa juutalaistadžikin puhujamääräksi arvioitiin noin 30 000 henkeä. Buharanjuutalaisten muutettua Israeliin siellä on syntynyt juutalaistadžikinkielistä kulttuuritoimintaa.


title: Juutalaispersia

text: Juutalaispersia eli džidi on juutalaisten puhumista iranilaisista kielimuodoista käytetty nimitys. Suppeammassa merkityksessä sillä tarkoitetaan nykyisen Iranin, Afganistanin, Keski-Aasian ja kaakkoisen Taka-Kaukasian alueen juutalaisten käyttämää uuspersiaan perustunutta kirjakieltä.


title: Juutalaispersia

text: Juutalaispersian vanhimmat kirjalliset muistomerkit ovat 700-luvulta. Sillä on laadittu uskonnollista käännöskirjallisuutta ja alkuperäistä runoutta. Kirjoittamiseen käytettiin heprealaista kirjaimistoa. Uskonnollisessa kirjallisuudessa on runsaasti arkaaisia keskipersian piirteitä ja heprealaisia lainoja. Runouden kieli ei juurikaan poikkea klassisesta uuspersiasta. Juutalaispersialaisen runouden kukoistuskausi päättyi 1800-luvulla, jolloin buharanjuutalaiset ryhtyivät käyttämään kirjallisuudessa juutalaistadžikin kieltä. Iranin juutalaiset kirjailijat siirtyivät nykypersian kirjakieleen 1920–1930-lukujen vaihteessa.


title: Juutalaispersia

text: Juutalaispersian kirjakieltä ei pidä sekoittaa juutalaisten puhekielinään käyttämiin iranilaisiin kielimuotoihin, joista on käytetty myös termiä "juutalaisirani". Iranin juutalaismurteista vain yksi edustaa varsinaista persian kieltä. Valtaosa niistä kuuluu iranilaisten kielten luoteisryhmään. Lisäksi Iranin juutalaisilla on ollut erityinen persian tai paikallisen murteen syntaksiin sekä heprean ja aramean sanastoon perustuva salakielensä "luterā'i". Nykyään kaikki juutalaismurteet ovat katoamassa. Omat kirjakielensä on lounaisryhmään kuuluvilla juutalaistadžikilla ja tatilla.


title: Loke Wan Tho

text: Loke Wan Tho, kiinaksi: 陆运涛 (14. kesäkuuta 1915 Kuala Lumpur – 20. kesäkuuta 1964) oli singaporelainen elokuvatuottaja, lintutieteilijä ja valokuvaaja.


title: Loke Wan Tho

text: Loke Wan Thon isä oli Loke Yew, joka 11-vuotiaana rahattomana poikana saapui Malakan niemimaalle, ja josta sittemmin tuli eräs maan rikkaimmista miehistä. Isä kuoli Wan Thon ollessa kaksivuotias. Vuonna 1929 äiti Loke Cheng Kim muutti Wan Thon ja kahden nuoremman sisaren kanssa Sveitsiin, missä Wan Tho opiskeli Montreuxin Chillon Collegessa. Sitten hän meni opiskelemaan englannin kieltä ja historiaa Cambridgen yliopiston King's Collegeen ja valmistui sieltä 1936. Tämän jälkeen hän ehti opiskella vähän aikaa London School of Economicsissa, kunnes palasi Malakaan juuri ennen Toisen maailmansodan syttymistä.


title: Loke Wan Tho

text: Japanilaisten hyökättyä Loke Wan Tho pakeni helmikuussa 1942 "Nora Moller" nimisellä laivalla. Bankansalmessa Sulawesin itäkärjessä japanilaisten lentopommi upotti laivan, mutta Wan Tho pelastui osittain sokeutuneena ja pahasti palaneena. Hän oli saairaalahoidossa Jakartassa, mistä hänet evakuoitiin Intiaan. Hänellä oli onnea mukanaan, sillä pian saavuttuaan Bombayhin hän tutustui intialaiseen lintutieteilijään tohtori Salim Aliin, ja heistä tuli elinikäiset ystävät ja retkikumppanit monilla tutkimusmatkoilla.


title: Loke Wan Tho

text: 1935 Wan Tho perusti yhdessä äitinsä kanssa Associated Theatres Ltd nimisen elokuvayhtiön. Kuala Lumpuriin rakennettiin Pavilion Cinema ja Singaporeen Cathay Cinema. Enimmillään yhtiöllä oli 80 elokuvateatteria. Yhtiön nimeksi tuli Cathay Organisation vuonna 1959.


title: Loke Wan Tho

text: Loke Wan Thon intohimona olivat valokuvaus ja linnut. Hän teki useita tutkimus- ja kuvausmatkoja eri puolille Aasiaa ja Papua-Uusi-Guineaa, ja aina mukana olivat kamera ja Salim Ali. Vuonna 1957 Loke julkaisi teoksen "A Company of Birds".


title: Loke Wan Tho

text: Loke Wan Tho ja hänen kolmas vaimonsa Mavis Chew kuolivat lento-onnettomuudessa ollessaan lentämässä Taiwaniin Aasian elokuvafestivaaleille.


title: Müritz (piirikunta)

text: Müritz on entinen piirikunta, joka sijaitsi Mecklenburg-Etu-Pommerin osavaltiossa Pohjois-Saksassa. Müritz sijaitsi osavaltion eteläosassa, ja rajautui pohjoisessa Güstrowin ja Demminin piirikuntiin, idässä Mecklenburg-Strelitzin piirikuntaan ja Neubrandenburgin piirittömään kaupunkiin, etelässä Ostprignitz-Ruppinin piirikuntaan Brandenburgin osavaltiossa, ja lännessä Parchimin piirikuntaan. Piirikunnan pääkaupunki oli Waren (Müritz).


title: Müritz (piirikunta)

text: Piirikunta lakkautettiin vuonna 2011, ja sen alue kuuluu nykyisen Mecklenburgische Seenplatten alueeseen.


title: Aga Khan II

text: Aga Khan II (, Āghā Khān-i Duwwum) oli Aqa Ali Shahin (1830, Mahallat, Iran – elokuu 1885, Pune, Intia) oli Ismailiittien 47. imaami. Hän oli Qajar- dynastian Iranin kuninkaallisen hallitsijasuvun jäsen. Hänestä tuli imaami vuonna 1881. Elinaikanaan hän toimi paitsi oman yhteisönsä eduksi, myös Intian muslimiyhteisön eduksi. Aga Khan II oli innokas urheilija ja metsästäjä.


title: Aga Khan II

text: Aqa Ali Shah syntyi 1830 Mahallatissa, Iranissa. Hän oli Aga Khan I vanhin poika. Aqa Ali Shah oli Iranin kuninkaallisen perheen jäsen, sillä hänen äitinsä oli Fat′h-Ali Shah Qajarin tytär. Isänsä puolelta Aqa Ali Shahin juuret johtavat profeetta Muhammadiin tämän tyttären Fatiman ja Ali ibn Abi Talibin avioliitosta. Hän polveutui myös fatimidien dynastiasta.


title: Aga Khan II

text: Aqa Ali Shah vietti ensimmäiset vuotensa Mahallatissa. Hänen isänsä pyrki palauttamaan entisen asemansa Kirmanin kuvernöörinä ja tämä teki oleskelun Mahallatissa vaikeaksi. Niinpä Aqa Ali Shah siirtyi äitinsä kanssa Irakiin vuonna 1840. Hän opiskeli arabiaa, persiaa ja ismailismia. Hän saavutti nopeasti aseman Arabian ja Persian kirjallisuuden asiantuntijana ja metafysiikan opiskelijana. 1840-luvun lopulla muuttunut poliittinen tilanne salli Aqa Ali Shahin paluun Persiaan. Vuonna 1853 Sarv-i Jahan Khanum ja Aqa Ali Shah liittyivät yhteen Aga Khan I kanssa Bombayssa, Intiassa. Isänsä aseman perijänä Aqa Ali Shah vieraili usein Etelä-Aasian muslimiyhteisöissä.


title: Aga Khan II

text: Aqi Ali Shahista tuli imaami isänsä kuoleman jälkeen vuonna 1881. Hän peri myös isänsä arvonimen Aga Khan. Aga Kahn II jatkoi isänsä hyväntahtoisia suhteita Britannian kanssa.


title: Aga Khan II

text: Imaami Aqa Ali Shah peri myös isänsä huolen seuraajiaan kohtaan ja oli hyvin perillä heidän tarpeistaan. Hän avasi useita kouluja Bombayhin ja eri puolille Etelä-Aasiaa ja tarjosi taloudellista tukea perheille.


title: Aga Khan II

text: Aqa Ali Shah kuoli keuhkokuumeeseen Punessa, Intiassa vuonna 1885. Hän sai kuumeen ja kuoli 8 päivää myöhemmin. Hänet haudattiin perhehautaan Najafin Eufrat-joen länsirannalle, lähelle Kufaa ja Imaami Alin hautaa Irakiin. Mausoleumi on myös Aqa Ali Shahin isoisän, Shah Khalil Allahin, hauta.


title: Katariina Lahti

text: Heli Katariina Lahti (s. ) on suomalainen teatteriohjaaja. Hän on ohjannut muun muassa Suomen Kansallisteatterissa, Turun kaupunginteatterissa, Lilla Teaternissa, Seinäjoen kaupunginteatterissa, Vaasan kaupunginteatterissa, Oulun kaupunginteatterissa ja Tampereen Työväen Teatterissa, minkä lisäksi hän on ohjannut useita produktioita myös ulkomailla.


title: Katariina Lahti

text: Lahti on valmistunut ohjaajaksi Suomen Teatterikoulusta vuonna 1973. Hän on opiskellut myös Schausspielschule Schöneweidessä Berliinissä sekä Taideteollisessa korkeakoulussa.


title: Katariina Lahti

text: Vuonna 1977 Lahti sai parhaan ohjauksen Jussi-palkinnon yhdessä Riitta Rautoman ja Heikki Partasen kanssa elokuvasta "Antti Puuhaara".


title: Katariina Lahti

text: Lahti oli naimisissa näytelmäkirjailija Ilpo Tuomarilan kanssa.


title: Beáta Storczer

text: Beáta Storczer (s. 10. heinäkuuta 1969 Budapest) on unkarilainen entinen voimistelija. Hän edusti seuratasolla Budapesti Spartacus SC:tä. Storczer osallistui olympialaisiin kerran, vuonna 1988. Tuolloin hän sijoittui viidenneksi permantokilpailussa ja oli mukana maansa joukkuekilpailussa kahdeksanneksi sijoittuneessa joukkueessa.


title: Beáta Storczer

text: Storczer on naimisissa nykyaikaisen viisiottelija János Martinekin kanssa.


title: Me and My Friends

text: Me and My Friends on kalifornialaisen rock-yhtye Red Hot Chili Peppersin single heidän vuoden 1987 albumiltaan "The Uplift Mofo Party Plan". Kappale on albumin toinen single ja kolmas kappale. Albumin kappaleista yhteensä kolme oli singlejä, mutta kolmas single ”Behind the Sun” julkaistiin vasta vuonna 1992 yhtyeen kokoelma-albumilta "What Hits!?". Yhtyeen laulaja Anthony Kiedis osoitti laulun ystävilleen, etenkin, heroiinin yliannostukseen seuraavana vuonna (1988) kuolleelle kitaristille Hillel Slovakille.


title: Trophée Eric Bompard

text: Trophée Eric Bompard (aik. Trophée Lalique) on Ranskassa vuodesta 1987 järjestetty, ISU:n GP-sarjaan kuuluva taitoluistelukilpailu, jossa kilpaillaan miesten ja naisten yksinluistelussa, pariluistelussa ja jäätanssissa. Kilpailun pitopaikka on muutamaa poikkeusta lukuun ottamatta ollut Pariisi.


title: Hyptoniitti

text:
Hyptoniitti (engl. Hybtonite) on Amroy Europe Oyn rekisteröimä tavaramerkki nanoepoksimateriaalille.
Hyptoniitit ovat komposiittimateriaaleja, joiden vahvisteena on käytetty hiilinanoputkia.


title: Hyptoniitti

text:
Materiaali ja sen valmistusmenetelmä kehitettiin alun perin Jyväskylän yliopiston nanotekniikkaosastolla vuosina 2002 - 2004.
Menetelmässä käytetään ultraääntä hajottamaan nanoputkikimput ja muodostamaan radikaaleja nanoputkien päihin ja mahdollisesti myös sivuseinämiin.
Tämän jälkeen nanoputket voivat reagoida epoksin tai muun materiaalin kanssa muodostaen vahvoja kovalenttisia sidoksia.
Tämän ansiosta jo 0,5% hiilinanoputkia sisältävä hyptoniittipohjainen komposiittimateriaali on vetolujuudeltaan 20-30% vahvempi ja väsymiskestävyydeltään 50-200% vahvempi kuin aikaisemmat komposiittimateriaalit.


title: Hyptoniitti

text: Valmistusprosessissa on mahdollista kontrolloida materiaalin ominaisuuksia, kuten sähkönjohtavuutta, lämmönjohtavuutta ja viskositeettia. Saatavilla on useita erilaisia hyptoniitteja eri tarkoituksiin, kuten lasikuidun tai hiilikuidun laminointiin, liimoihin, maaleihin ja pinnoitteisiin.


title: Hyptoniitti

text: Hyptoniitin ensimmäisiä käyttökohteita ovat olleet tuulivoimalat, veneiden ja laivojen materiaalit sekä erilaiset urheiluvälineet.


title: Hyptoniitti

text: Tammikuussa 2006 Montreal Hybtonite® ”Nitro” -jääkiekkomaila valittiin vuoden nanotuotteeksi maailmassa Nanotech 2006 show’ssa Tokiossa.


title: Hyptoniitti

text: Helmikuussa 2009 Amroy sai Frost & Sullivan European Technology Innovation Award -palkinnon hyptoniitin kehittämisestä.


title: Marlene Niemi

text: Marlene Niemi (s. 1992) on suomalainen uimari. Hän edustaa seuratasolla Kampuksen Plaania ja harjoittelee Marko Malvelan valmennuksessa Sprinttitallissa, joka on aloittanut toimintansa vuonna 2013. Aiemmin urallaan hän on edustanut Simmis Wandaa ja Helsingfors Simsällskapia.


title: Marlene Niemi

text: Niemi kuului Suomen joukkueeseen sen voittaessa pronssia Eindhovenin lyhyen radan EM-kilpailuissa 2010. Samoissa kisoissa Niemi ui 50 metrin vapaauinnin välieriin sijoittuen lopulta 15:nneksi. Lisäksi hän ollut Suomen edustajana 50 metrin vapaauinnissa pitkän radan EM-uinneissa Budapestissa 2010 ja lyhyen radan EM-uinneissa Kroatiassa 2008 ja Istanbulissa 2009.


title: Marlene Niemi

text: Vuoden 2009 pitkän radan SM-kilpailuissa Niemi teki SM-kisojen kilpailuennätyksen ja voitti samalla matkalla SM-kultaa jättäen Hanna-Maria Seppälän toiseksi. Niemi on voittanut päämatkallaan 50 metrin vapaauinnissa SM-kultaa kolmesti Oulussa 2010 ja viimeksi Espoonlahdessa 2014. Lisäksi hänellä on SM-pronssia kahdesti 50 metrin rintauinnista.


title: Marlene Niemi

text: Niemi on ollut vuosina 2008 ja 2009 nuorten suomenmestari vapaauinnin 50 metrin ja 100 metrin matkoilla. Lisäksi hän on voittanut nuorten Pohjoismaisen mestaruuden vapaauinnissa vuosina 2006 ja 2007. Nuorten EM-uinneissa Niemi oli Suomen edustajana Belgradissa vuonna 2008. Päämatkallaan 50 metrin vapaauinnissa hän ylsi kisojen parhaaseen suomalaissuoritukseen, kun hän kauhoi finaalissa kuudenneksi.


title: Marlene Niemi

text: Vuosina 2011–12 Niemi opiskeli yhdysvalloissa Baton Rougessa Lousianassa ja ui Louisianan osavaltionyliopiston yliopistojoukkueessa. Hänet on palkittu SEC All-Freshman Honors tunnustuksella päästyään 50 yardin vapaauintimatkalla SEC finaaliin. Lukion hän on käynyt Mäkelänrinteen urheilulukiossa, missä hänet on nimetty Mäkelänrinne Hall Of Fame urheilijoiden joukkoon vuonna 2011.


title: Marlene Niemi

text: Uinnin lisäksi hän kilpaillut sisäsoudussa saavuttaen SM-mitaleita nuorissa (18-vuotiaiden hopeaa 500 metriltä vuonna 2010 ja 14-vuotiaiden 1000 metrin parikisan kultaa vuonna 2005) ja yleisessä sarjassa (avoimen luokan hopeaa 500 metriltä vuonna 2014).


title: Onni (täsmennyssivu)

text: Onni voi tarkoittaa seuraavia:


title: Amroy Europe

text: Amroy Europe Oy on Lahdessa toimiva yhtiö, joka valmistaa ja kehittää komposiittimateriaaleja.


title: Amroy Europe

text: Yhtiön päätuotteet ovat Hyptoniitti, hiilinanoputkivahvisteinen komposiittimateriaali, sekä Epobiox, epoksimateriaali jonka aineosasista 70% on luonnon öljyjä.


title: Amroy Europe

text:
Yhtiön juuret ovat Jyväskylän yliopiston nanotekniikkaosastolla.
Vuonna 2004 professori Jorma Virtanen ja nanotutkija Pasi Keinänen kehittivät menetelmän liittää hiilinanoputket epoksiin vahvojen kovalenttisten sidosten avulla. Tämän tutkimustyön pohjalta kehitettiin materiaali, joka nimettiin hyptoniitiksi (eng. hybtonite).


title: Amroy Europe

text: Tutkijoiden perustama Nanolab Systems Oy jatkoi tuotekehitystä. Yhtiön varsinaisena tavoitteena oli kehittää nanopartikkelisynteesin tekniikkaa ja välineitä lääketutkimusta varten.


title: Amroy Europe

text:
Amroy Europe Oy perustettiin vuonna 2005 Nanolab Systems Oy:n spin-off yhtiönä.
Ensimmäinen hyptoniittia hyödyntävä kaupallinen tuote oli Montreal Nitro-jääkiekkomaila.
Se valittiin vuoden nanotuotteeksi Nanotechnology 2006 show’ssa Tokiossa.


title: Amroy Europe

text: Joulukuussa 2009 Amroy sai Frost & Sullivan European Technology Innovation Award -palkinnon hyptoniitin kehittämisestä.


title: Amroy Europe

text: Amroy käyttää Bayerin valmistamia hiilinanoputkia.


title: Amroy Europe

text:
Amroyn valmistaa hyptoniittia omassa tuotantolaitoksessaan Suomessa.
Sen lisäksi hyptoniittia valmistetaan lisenssillä Kiinassa ja USA:ssa.


title: Amroy Europe

text: Hyptoniittia käytetään mm. tuulivoimaloiden roottoreissa. Pieniä, kotikäyttöön soveltuvia tuulivoimaloita valmistaa lahtelainen Eagle tuulivoima, suurien tuulivoimaloiden roottoreita Evergreen (Kiina) and LM Glassfiber (Tanska).


title: Amroy Europe

text:
Yksi hyptoniitin tärkeimmistä käyttökohteista ovat urheiluvälineet.
Hyptoniittia käyttäviä urheiluvälineiden valmistajia ovat mm.
Montreal Sports Oy (jääkiekkomailat),
Peltonen Sports (murtomaasukset ja rullasukset),
Karhu (pesäpallomailat),
Easton (nuolet),
Entropy Surfboards (lainelaudat),
ja Sport Lettmann (kajakit).


title: Amroy Europe

text:
Meriteollisuudessa hyptoniittia käytetään laminointiin sekä epoksimaaleihin ja pinnoitteisiin.
Käyttäjiä mm. Baltic Yachts Oy and Cathay Yachts.


title: Onni (parkki)

text: Parkki Onni oli oululaisen kauppahuone Bergbomin omistama parkkilaiva.


title: Onni (parkki)

text: Laiva rakennettiin vuonna 1871 Haukiputaalla Pateniemen laivavarvilla ("Uleåborgs stora skeppsvarfs- och rederi-bolag"), jonka olivat perustaneet oululaiset laivanvarustamot vuonna 1856. Laivan pituus oli 168 jalkaa ja leveys 35 jalkaa, ja sen kantokyky oli 451 lästiä. "Onnin" ensimmäinen kapteeni oli Hans Dahlberg, jonka johdolla laiva purjehti Oulusta vuonna 1871. Laiva kävi vuonna 1872 Liverpoolin, Philadelphian ja Chatmanin satamissa ja vuonna 1873 New Yorkissa ja Stettinissä ennen paluutaan Ouluun.


title: Onni (parkki)

text: "Onnin" viimeiseksi matkaksi jäi purjehdus painolastissa West Hartlepoolista Kapkaupunkiin. Laiva pääsi lähelle Kapkaupungin satamaa, mutta se ajoi myrskyssä karille 7. helmikuuta 1890 ja jäi hylyksi. Laivan päällikkö oli H. J. Galenius. Bergbomin kauppahuone sai Suomen merivakuutusyhdistyksestä korvauksia 76 066 markkaa.


title: Sergi Pedrerol

text: Sergi Pedrerol Caballé (s. 16. joulukuuta 1969 Molíns del Rei) on espanjalainen entinen vesipalloilija ja olympiavoittaja. Hän edusti seuratasolla CN Catalunyaa ja CN Sabadellia. Pedrerol voitti olympialaisissa kaksi, MM-kisoissa kolme ja EM-kisoissa kaksi mitalia.


title: Evelyn Furtsch

text: Evelyn Pearl Furtsch-Ojeda (17. huhtikuuta 1914 San Diego, Kalifornia – 5. maaliskuuta 2015) oli yhdysvaltalainen yleisurheilija. Hän oli vuoden 1932 kesäolympialaisissa mukana voittamassa naisten 4 × 100 metrin viestijuoksun kultaa. Hänet valittiin Orange County Sports Hall of Fameen vuonna 1985. Vuonna 1931 Furtsch sai AAU:n mestaruuskilpailuissa hopeamitalin 100 jaardin juoksussa.


title: Evelyn Furtsch

text: Furtsch täytti sata vuotta vuonna 2014. Hän oli ensimmäinen satavuotiaaksi elänyt yleisurheilun naispuolinen olympiavoittaja ja ensimmäinen satavuotias naispuolinen yhdysvaltalainen olympiavoittaja.


title: Tobias Grünenfelder

text: Tobias Grünenfelder (s. 27. marraskuuta 1977) on sveitsiläinen alppihiihtäjä.


title: Tobias Grünenfelder

text: Grünenfelder kilpaili ensimmäisen kerran Alppihiihdon maailmancupissa Kranjska Goran suurpujottelussa 5. tammikuuta 1997. Ensimmäisen maailmancupin voittonsa hän otti kaudella 2010–2011, kun hän voitti Lake Louisen super-g:n. Hän on sijoittunut myös neljä kertaa maailmancupissa kolmanneksi.


title: Tobias Grünenfelder

text: Alppihiihdon MM-kisoissa Grünenfelder on ollut Beaver Creekissä 1999 suurpujottelun 20:s, St. Moritzissa 2003 suurpujottelun 18:s, ja Bormiossa 2005 super-g:n 16:s. Kolmissa olympialaisissa kisannut Grünenfelder on ollut Salt Lake Cityssä 2002 super-g:n 12:s, Torinossa 2006 syöksylaskun 12:s, ja Vancouverissa 2010 super-g:n yhdeksäs.


title: Jokerien SM-liigakausi 2010–2011

text: SM-liigakausi 2010–2011 oli Jokereiden 43. SM-liigakausi. Jokerit sijoittui edellisellä kaudella runkosarjassa kymmenenneksi pudoten pudotuspelien ensimmäisellä kierroksella. Jokereiden budjetti kaudelle lähdettäessä oli 6,9 miljoonaa euroa, joka oli liigan neljänneksi eniten. Jokerit voitti runkosarjassa 60 ottelustaan 31. Puolivälierissä Jokerit hävisi Helsingin IFK:lle 4–3.


title: Jokerien SM-liigakausi 2010–2011

text: Pian kauden jälkeen 2009–10 Jokerit ilmoitti, että pitkäaikainen joukkueen toimitusjohtaja ja urheilutoimenjohtaja Matti Virmanen lopettaa uransa Jokereissa. Jokerit julkaisi kauden 2010–2011 joukkueensa 4. toukokuuta pitämässään tiedotustilaisuudessaan. Samassa tilaisuudessa joukkueen omistaja Harry Harkimo vaati seuralle täysremonttia, jossa käydään läpi niin edustusjoukkue kuin junioritoiminta. Edellisen kauden puolen miljoonan euron tappiot ja heikot hankinnat toivat seuralle suuria paineita, koska tuleva kausi ei enää kestäisi vastaavaa näkymättä enää seuran kassassa. Harkimo nosti tiedotustilaisuudessa esille myös menneen kauden tuhkimotarinan, Turun Palloseuran, joka liigan kolmanneksi pienimmällä budjetilla vei Suomen mestaruuden.


title: Jokerien SM-liigakausi 2010–2011

text: Päävalmentaja Hannu Jortikka oli Harkimon linjoilla joukkueen uudistamisesta, mutta huomautti kuitenkin, että työ on tehtävä pitkäjännitteisesti, askel kerrallaan. Suurimmaksi asiaksi Jortikka muodosti sen, että Jokereiden on oltava joukkue, johon sitoudutaan ja jossa on intohimoa, ""virkamieskiekko on tullut päätökseen"".


title: Jokerien SM-liigakausi 2010–2011

text: Jokerit julkaisi toukokuussa uuden joukkueensa. Jokerit ilmoitti tehneensä sopimukset kuuden uuden miehen kanssa, kahden paluumuutajan Ossi Väänäsen ja TPS:ssä mestaruuden voittaneen Ilari Filppulan johdolla. Jokerit teki sopimukset myös kahden maalivahdin kanssa. KalPassa loistavasti torjunut nuori maalivahti Mika Järvinen kirjoitti kahden vuoden sopimuksen ja hänestä on tulossa seuran ykkösmaalivahti. Toinen seuraan tullut maalivahti oli 18-vuotias HIFK:n kasvatti Frans Tuohimaa. HPK:n kakkosketjun keskushyökkääjä Ville Hämäläinen saapui myös helsinkiläisseuraan, kuten myös Mestiksen mestaruuden Jokipojissa voittanut Antti Kerälä. Kesäkuussa Jokerit kertoi, että joukkueeseen isoon rooliin kaavailtu Ilari Filppula on tehnyt sopimuksen Detroit Red Wingsin kanssa, eikä näin ollen pelaa Jokereissa.


title: Jokerien SM-liigakausi 2010–2011

text: 6. toukokuuta SM-liiga ilmoitti, että Jokerit ja sen paikallisvastustaja HIFK, kohtaavat toisensa virallisessa liigaottelussa Olympiastadionilla lauantaina 5. helmikuuta 2011. Ottelun järjestäjänä toimi Jokerit kantaen tapahtuman taloudellisen vastuun. Ottelu kantaa nimeä Talviklassikko. Nimi on juonnettu NHL:ssä suosion saavuttaneesta uudenvuodenpäivän tapahtumasta Winter Classicista.


title: Jokerien SM-liigakausi 2010–2011

text: 24. toukokuuta Jokerit uudisti jälleen organisaationsa johtoporrasta. Seuran toimitusjohtajaksi valittiin Jarmo Kekäläinen, joka oli toiminut muun muassa NHL-seura St. Louis Bluesin varatoimitusjohtajana, pelaajatarkkailijana sekä jääkiekkoasiantuntijana YLE:llä. Kekäläisen vastuulla tuli olemaan myös seuran kehittäminen sekä pelaaja- ja valmentajavalinnat. Pesti oli viisivuotinen ja Kekäläinen halusi omien sanojensa mukaan parantaa Jokereiden junioritoimintaa selvästi paremmaksi. Tarkoituksena oli myös luoda joukkueeseen pysyvä runko.


title: Jokerien SM-liigakausi 2010–2011

text: Entinen toimitusjohtaja Keijo Säilynoja siirtyi konserniyhtiö Jokerit HC Oy:n toimitusjohtajaksi. Hän vastaa Hartwall-areenan sekä koko konsernin taloudesta, myynnistä ja markkinoinnista. Jokerit tiedotti vielä toukokuussa vahvistaneensa valmennustiimiä entisellä SM-liigan huippukiekkoilijalla Ben Eavesilla. Eaves vastaa Jokereiden fyysisestä valmennuksesta yhdessä Timo Lounion kanssa. Sopimus Eavesin kanssa on kaksivuotinen. Kauden alla mies ilmoitti yrittävänsä peliuran jatkoa ja toimii Jokereissa nyt sekä pelaajana, että fysiikkavalmentajana.


title: Jokerien SM-liigakausi 2010–2011

text: Päävalmentaja Hannu Jortikka vapautettiin tehtävistään kesken kauden, 24. marraskuuta 2010, ja uudeksi luotsiksi pestattiin jo vuosina 1999–2001 Jokereita valmentanut Erkka Westerlund. Apuvalmentajaksi tuli Sami Rannan tilalle Lahden Pelicansin A-nuoria valmentanut Tomi Lämsä. Päävalmentaja Westerlundille kaavailtiin roolia myös seuran kehittämisessä. Hänen sopimuksestaan tehtiin 1,5 vuoden mittainen.


title: Jokerien SM-liigakausi 2010–2011

text: Jokerit sijoittui runkosarjassa kuudenneksi. Janne Lahti voitti maalintekijätilaston 37 osumalla ollen pistepörssissäkin kolmas, ja Teemu Pulkkinen ylsi pistepörssissä viidenneksi. Kausi päättyi puolivälierätappioon paikallisvastustaja HIFK:lle voitoin 4–3.


title: Voimistelu kesäolympialaisissa 1952 – miesten 12-ottelu

text: Miesten voimistelun parhaimmistoa Helsingin olympiakisoissa olivat neuvostoliittolaiset ja sveitsiläiset. Osanottajia oli kaikkiaan 185 ja he edustvat 29 eri kansakuntaa. Kaikki kilpailijat myös tekivät suorituksen jokaisella telineellä. Pisteet kultakin telineeltä ratkaisivat telinekohtaisen mitalijärjestyksen ja niiden summan perusteella ratkesi kuninkuuslajin - 12-ottelun - paremmuus. Samoja pisteitä käytettiin myös Joukkueiden paremmuuden määrittämiseen, siten että kierroksittain kunkin telineen viiden parhaan joukkueen jäsenen pistemäärä lisättiin joukkueen saldoon.


title: Niko Nousiainen

text: Niko Jesper Nousiainen (s. 24. kesäkuuta 1983 Espoo) on suomalainen tositelevisioesiintyjä. Hän kuului 2010-luvun alkupuolella Scandinavian Hunks -tanssiryhmään. Hän osallistui Big Brotherin 3. tuotantokauteen vuonna 2007 sijoittuen kolmanneksi ja Big Brotherin 6. tuotantokauteen vuonna 2010 voittaen kilpailun. Hän on viettänyt Big Brother -talossa yhteensä ennätykselliset 160 päivää.


title: Niko Nousiainen

text: Niko Nousiainen on myös toiminut yhdessä Sauli Koskisen kanssa "Saulin ja Nikon parhaat pätkät" -viihdeohjelman juontajana. Syyskuussa 2012 alkaneessa "Tanssi peppu pieneksi" -ohjelmassa Nousiainen oli yksi tuomareista. Keväällä 2013 hän alkoi juontaa omaa radio-ohjelmaa Spin FM-kanavalla ja osallistui Sauli Koskisen tulevan lifestyle-ohjelman kuvauksiin Los Angelesissa.


title: Niko Nousiainen

text: Syksyllä 2013 Nousiainen oli mukana Liv-kanavalla esitetyssä "Kaksi julkkista ja yhdet häät" -televisioformaatissa ystävänsä Esko Eerikäisen kanssa ja keväällä 2014 "Tavallista elämää" -sarjassa silloisen vaimonsa Sofia Ruusila-Nousiaisen kanssa. Pari tutustui vuonna 2009, he avioituivat vuonna 2012 ja erosivat vuonna 2017. Nousiaisen ex-vaimo Sofia Ruusila, nykyiseltä nimeltään Sofia Belórf, on Miss Helsinki vuodelta 2010. Koulutukseltaan Nousiainen on ylioppilas.


title: Joseph Galibardy

text: Joseph Deville Thomas (Joe) Galibardy (10. tammikuuta 1915 Kalkutta – 17. toukokuuta 2011 Walthamstow, Lontoo) oli Intiaa edustanut maahockeypelaaja. Hän oli mukana voittamassa kultaa vuoden 1936 kesäolympialaisissa Berliinissä. Hän muutti Englantiin elokuussa 1956.


title: Curtis Stevens

text: Curtis Palmer Stevens (1. kesäkuuta 1898 Lake Placid, New York – 15. toukokuuta 1979 Lake Placid, New York) oli yhdysvaltalainen rattikelkkailija ja olympiavoittaja.


title: Curtis Stevens

text: Stevens voitti veljensä John Stevensin kanssa rattikelkkailun kahden miehen kelkkojen olympiakultaa Lake Placidin talviolympialaisissa 1932. Stevensit voittivat toiseksi sijoittuneen Sveitsin parin noin 1,5 sekunnilla ja pronssille yltäneen Yhdysvaltain kakkosjoukkueen noin 15 sekunnilla.


title: Curtis Stevens

text: Stevensin toinen veli, Francis Stevens, oli Yhdysvaltain neljän hengen kelkkajoukkueessa sen voittaessa hopeaa samoissa olympialaisissa.


title: Toimi Simokorpi

text: Toimi Elis Simokorpi ent. Simolin () oli suomalainen jääkärivänrikki. Hän oli sotilaskoulutuksen alkeet venäjällä saanut sotilas, joka ensimmäisen maailmansodan kestäessä loikkasi rintaman toiselle puolelle Saksan joukkoihin, joissa hän palveli Jääkäripataljoona 27:n riveissä. Myöhemmin hän osallistui vielä niin Suomen sisällissotaan kun talvi- ja jatkosotaankin.


title: Toimi Simokorpi

text: Simokorven vanhemmat olivat kauppias Manfred Simolin ja Anni Hautala. Hänet vihittiin avioliittoon vuonna 1933 Astrid Sjömanin kanssa. Hän kävi kansakoulun. Sotilaskoulutusta hän sai taktiikan soveltamiskurssilta Suojeluskuntain päällystökoulussa vuonna 1924 ja asemestarikurssilta Suojeluskuntain yliesikunnan asepajassa vuonna 1926 sekä asemestarien täydennyskurssilta Aseseppäkoulussa vuonna 1936.


title: Toimi Simokorpi

text: Simokorpi liittyi Venäjän armeijaan 14. elokuuta 1914 ja palveli vapaaehtoisena 101. Siperialaisessa tarkka-ampujarykmentissä 10. elokuuta 1915 saakka. erialaisessa tarkka-ampujarykmentissä ja osallistui ensimmäisen maailmansodan taisteluihin Venäjän joukoissa muun muassa Varsovan ja Galitsian rintamilla, joissa hän haavoittui kolmasti. Varsovan rintamalta saamaansa haavaa hoidettiin Tverin sotilassairaalassa. Tveristä hänet laskettiin toipumislomalle Suomeen. Suomessa hänen haavojensa hoitoa jatkettiin Lahden sotilassairaalassa.


title: Toimi Simokorpi

text: Simokorpi teki tässä vaiheessa päätöksensä siirtyä sotimaan rintaman toiselle puolelle. Hän matkusti Lahdesta Mikkelin kautta Ruotsiin ja edelleen Saksaan, missä hän liittyi vapaaehtoisena sotilaskoulutusta antavaan Jääkäripataljoona 27:n 3. komppaniaan 23. marraskuuta 1915, josta hänet siirrettiin myöhemmin pataljoonan tiedonanto-osastoon. Hän osallistui taisteluihin ensimmäisessä maailmansodassa Saksan itärintamalla Misse-joella ja Riianlahdella.


title: Toimi Simokorpi

text: Simokorpi saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 5. Jääkärirykmentin 15. jääkäripataljoonan 1. komppaniaan. Hän osallistui sisällissodan taisteluihin Karjalankannaksella.


title: Toimi Simokorpi

text: Simokorpi palveli sisällissodan jälkeen koulutusaliupseerina 5. Jääkärirykmentissä, josta myöhemmin muodostettiin Kuopion jalkaväkirykmentti 4. Hän erosi armeijasta 11. helmikuuta 1919 ja liittyi Suojeluskuntajärjestöön, jossa hänet sijoitettiin paikallispäälliköksi Suolahden ja Äänekosken suojeluskuntiin 1. maaliskuuta 1919 alkaen ja palveli tehtävissä 1. toukokuuta 1919 saakka. Myöhemmin hän siirtyi harjoituspäälliköksi Pieksämäen suojeluskuntaa 1. kesäkuuta 1919 alkaen ja siirtyi saman suojeluskunnan paikallispäälliköksi 1. lokakuuta 1919 alkaen. Pieksämäeltä hän siirtyi paikallispäälliköksi Puumalaan 13. syyskuuta 1921, jossa hän palveli 16. lokakuuta 1921 saakka. Puumalasta hän palasi takaisin Pieksämäelle paikallispäälliköksi 16. tammikuuta 1922 ja oli tehtävässä 1. joulukuuta 1923 asti, jolloin hän siirtyi niin ikään paikallispäälliköksi Juvan suojeluskuntaan 15. joulukuuta 1923 alkaen ja oli tehtävässä 1. helmikuuta 1924 saakka. Myöhemmin hän toimi Mikkelin suojeluskuntapiirin väliaikaisena kansliapäällikkönä, siksi kunnes siirtyi 16. joulukuuta 1924 alkaen paikallispäälliköksi Anttolan suojeluskuntaan. Tehtävässä hän oli kunnes sai nimityksen Mikkelin suojeluskuntapiirin asemestariksi 15. syyskuuta 1926 alkaen.


title: Toimi Simokorpi

text: Simokorpi osallistui talvisotaan asemestarina Jalkaväkirykmentti 37:ssa ja osallistui sotatoimiin Laatokan koillispuolella. Välirauhan aikana hän jatkoi talvisodan aikaista tehtäväänsä Jalkaväkirykmentti 37:ssa, mutta oli myös rykmentin aseupseerina. Myöhemmin hän siirtyi samoihin tehtäviin 8. Prikaatin kautta Suur Saimaan suojeluskuntapiiriin. Jatkosodan puhjettua hänet siirrettiin asemestariksi ja taisteluvälinemateriaalin tarkastajaksi sekä toimistotehtäviin Mikkelin sotilaspiiriin esikuntaan. Edellä mainittuja tehtäviä hän hoiti vielä sotienkin jälkeen aina vuoteen 1945 saakka, jolloin hän erosi vakinaisesta palveluksesta. Myöhemmin hän työskenteli Make Oy:n palveluksessa Mikkelissä.


title: Jenni Rope

text: Jenni Rope (s. 1977 Lahti) on suomalainen kuvataiteilija joka työskentelee monialaisesti tehden muun muassa maalauksia, mobile-veistoksia, kuviosuunnittelua ja animaatioita. Helsingissä asuva ja työskentelevä Jenni Rope on opiskellut kuvataiteita Vapaassa taidekoulussa, graafista suunnittelua Aaltoyliopiston Taiteiden ja suunnittelun korkeakoulussa, sekä animaatiota London College of Printingissä Lontoossa.